Фирма шартнома асосида хорижий компаниядан (норезидентдан) пул маблағларини тегишли муддатга жалб этмоқчи. Ушбу шартнома рўйхатга олиниши шартми?\nМен МЧЖнинг муасиси ва директориман. Менинг фирмам шартнома асосида хорижий компаниядан (норезидентдан) пул маблағларини тегишли муддатга жалб этмоқчи. Ушбу шартнома рўйхатга олиниши шартми, агар шарт бўлса, айнан қайси органда? Умуман, шу билан боғлиқ яна нимани билишим керак?\n29.08.1996 да қабул қилинган «Хориждан маблағ жал қилиш тўғрисида» 263-I-сонли Қонуни (бундан буён – Қонун) 1-моддасининг иккинчи хатбошида назарда тутилганидек, «хориждан маблағ жалб қилиш» – бу Ўзбекистон Республикаси ёки унинг резиденти томонидан хорижий давлатлар ёки норезидентлар активларининг (кредитлар, заёмлар ва бошқаларнинг) мазкур хорижий давлатга ёки норезидентга ёхуд уларнинг талабига кўра учинчи шахсга шартлашилган даврда адекват активларни, шу жумладан, активлардан фойдаланганлик учун тўловларни тақдим этиш мажбуриятини ўз зиммасига олган ҳолда жалб этилиши.\nБундан кўриниб турибдики, сиз жалб қилмоқчи бўлган қарз ўша «хориждан маблағ жалб қилиш» тушунчаси билан қамраб олинади.\nХатингизнинг мазмунига қараганда, шунингдек бизнинг тушунишимиз бўйча, сиз жалб қилмоқчи бўлган қарз Ўзбекистон Республикаси томонидан кафолатланмаган заёмдир. Шу боис Қонун 9-моддасининг учинчи хатбошига асосан қарз шартномаси Марказий банкида рўйхатга олиниши шарт. Рўйхатга олиш билан боғлиқ тартиб Капитал ҳаракати билан боғлиқ айрим валюта операцияларини амалга ошириш тартиби тўғрисида Низом (бундан буён – Низом). Унинг 3-бандига мувовиқ рўйхатга олиш ваколатли банклар томонидан мазкур шартномалар тўғрисидаги маълумотларни хабардор қилиш тартибида Марказий банкка тақдим этиш орқали амалга оширилади. Марказий банк хабардор қилингандан сўнг Ўзбекистон Республикаси томонидан кафолатланмаган хориждан маблағ жалб қилиш тўғрисидаги шартномалар рўйхатга олинган ҳисобланади.\nНизомнинг 7-бандида белгиланганидек, валюта операциясини амалга ошириш учун резидент томонидан ваколатли банкка қуйидаги ҳужжатлар тақдим этилади:\nНизомнинг 1-иловасига мувофиқ шаклда ариза;\nвалюта операцияси амалга оширилишини назарда тутувчи ҳужжатнинг (шартнома, келишув, битим ва/ёки бошқа ҳужжат) ҳамда унга киритилган ўзгартириш ва қўшимчаларнинг нусхалари. Бунда ҳужжат матни давлат ёки рус тилида баён этилган бўлиши, агар ҳужжат матни бошқа тилда баён этилган бўлса, у легаллаштирилган ёки унга белгиланган тартибда апостиль қўйилган бўлиши ҳамда давлат ёки рус тилига таржима қилинган ва нотариал тасдиқланган бўлиши керак.\nМазкур ҳужжатлар тақдим этилгандан сўнг, ваколатли банк томонидан белгиланган тартибда валюта операцияси амалга оширилади.\nШуни ҳам эътиборга олиши керакки, резидентлар ҳужжатларни электрон тизим орқали қабул қилиш учун дастурий таъминотга эга бўлган ваколатли банкларга аризани электрон шаклда тақдим этиши мумкин. Бунда резидент валюта операцияси амалга оширилишини назарда тутувчи ҳужжатнинг (шартнома, келишув, битим ва/ёки бошқа ҳужжат) ёки унга киритилган ўзгартириш ва қўшимчаларнинг нусхаларини аризага илова қилиши лозим (Низомнинг 8-банди).\nВалюта операциясини амалга оширишда резидент қуйидагиларга мажбур:\nбир валюта операцияси бўйича барча ҳисоб-китоб ва тўловларни асосий депозит ҳисобварағи очилган ваколатли банк орқали валюта операцияси шартларига мувофиқ амалга ошириш;\nвалюта операцияси шартларига ўзгартиришлар киритилганда (шартноманинг муддати узайтирилиши, тўлов муддатининг кечиктирилиши, қарзни сўндириш жадвалининг ўзгартирилиши, қарзнинг тўлиқ сўндирилиши ёки шартноманинг бекор қилиниши ва бошқалар) ваколатли банкни хабардор қилиш (Низомнинг 9-банди).\n АВ томонидан 2013.17.12.да 2536-сон билан рўйхатга олинган МБ бошқарувининг қарори.\n Сиз жалб этмоқчи бўлган қарз Низомнинг 1-бандида берилган «валюта операцияси” тушунчасига ҳам киради.


Сирни очиш пайти келди: бу қора нуқталар нега керак?\nСирни очиш пайти келди: бу қора...\n04.12.2018 21:18 0 388\nАвтомашина ва автобуслар ойналари четига нега қора нуқталар туширилади? Шунчаки безак учунми? Ёки шу нуқтачаларнинг ҳам бирон нафи борми? «Reddit»даги «What Is This Thing» ҳамжамиятининг «Warphim» ники остидаги бир аъзоси буни тушунтириб берди.\nАвтоойналар периметри (айланаси) бўйлаб жойлашган қора нуқталар «фритт» деб номланади. Улар керамик бўёқда ишланган бўлиб, махсус камерада ойнага туширилади.\nҚора нуқталар нега керак?\nУларнинг вазифаси бир нечта. Аввало ойнани жойида маҳкам тутиб турувчи герметикни ультрабинафша нурлардан ҳимоялайди. Чунки автомобиль салонига сув киришининг олдини олувчи ва ойнани тутиб турувчи полиуретан елим (герметик) қуёш нурларининг узоқ таъсирида ўз кучини йўқотиши мумкин.\nИккинчидан, фриттлар бўлмаганида, ойнага сурилувчи герметик қатлами кўзга ташланиб қоларди. Албатта, бу чиройли манзара эмас.\nҚолаверса, мана шу қора нуқталар машинадаги инсонларни ҳам қуёш нурларидан ҳимоялайди.\nавто ойна фритт


Буни қандай тушуниш керак: "Сўзга бахил, молга сахий бўл!" | FargonaZiyo.uz\nАсосий/Мақолалар/Буни қандай тушуниш керак: “Сўзга бахил, молга сахий бўл!”\nУ – инсон танасидаги энг эътиборли неъмат! У – кўз, қулоқ, бурун қўл оёқларга ўхшаб инсон танасининг ташида эмас. Ёки юрак, ўпка, жигар каби инсоннинг ичида ҳам жойлашмаган. У буларнинг ўртароғида, худди қалъанинг деворларини эслатиб турувчи ўттиз икки тишнинг орасида осма кўприкларни ифода қилувчи, икки лабнинг ортидан қўним топган. Юқоридан шифтни эслатадиган танглай остида ва юқоридан бошқариб турадиган ақл билан мустаҳкамланган жойда туради у. Ҳа, бу сиз англагандек – тил.\nЎйинқароқ, шўх боламиз биз учун қадрли буюмни синдириб қўйганида қалъасидан ҳовлиқиб чиққанида, беихтиёр босилган тепки сабаб ўша фарзанд ҳаққида айтилган қарғиш сўзларга мезбон бўлади, тил. Аксинча, фарзандимиздан хурсанд бўлган чоғимизда қалбимиз тўридаги энг яхши тилак, дуога ҳам эга чиқадиган аъзо ҳам тил бўлади. Шунинг учун бўлса керак, ота-боболаримиз ҳам ҳар бир сўзларига эътиборли бўлиб, улар сўзга ўта бахил, молга эса ўта сахий бўлган эканлар. Улар бир гапни гапиришдан олдин ўйлаб гапиришган, айни вақтда биз мол-дунёимизни ўйлаб сарф килганимиз каби. Молга сахий эдилар, худди биз бугун сўзга сахий бўлганимиздек.\nҚинидан чиққан қилич етказган жароҳатдан кўра, ўзининг қаласидан бемаҳал чиққан тилнинг жароҳати оғирроқ бўлади. Қилич жароҳати табиблар малҳами ила тузалади вақт ўтиши билан, лекин тил етказган жароҳат эса йиллар ўтса-да тузалмаслиги ҳам ҳақиқат. Шоир айтганидек:\nУстихон эрмаски, они рост қилса мўмиё.\nКўнгил бир суяк бўлсаки, суякни мўмиё тузатгандай кўнгил шишаси, қалбни тузатса…\nҚўқон шаҳар “Дегрезлик” масжиди имом-хатиби\nЧақалоқлар билан боғлиқ бўлган "момо товуқ" деган "одат" ҳақида эшитганмисиз?\n55 daqiqa аввал


ЎзА - Жиззахда бошланган эзгу ташаббус Қорақалпоғистонда ҳам кенг қулоч ёймоқда\n03.04.2018 20:00 Чоп этиш версияси\nБуни Беруний туманидаги “Пахтачи” овул фуқаролар йиғини, “Хоразм” ва “Палваш” маҳалла фуқаролар йиғинида амалга оширилаётган ишлар мисолида ҳам кўриш мумкин.\nБеруний туманининг энг чекка ҳудудида жойлашган Пахтачи қишлоғида кўпдан буён ижтимоий-иқтисодий муаммолар йиғилиб қолган эди. Қишлоқ кўчалари бўйлаб фуқаролар ўзбошимчалик билан ҳеч қандай талаб ва меъёрга жавоб бермайдиган ноқонуний биноларни қуриб ташлаган, ички йўллар ачинарли аҳволда эди.\nАйни пайтда бу ерда "Обод қишлоқ" дастури доирасида салмоқли ишлар амалга оширилмоқда. Президентимизнинг 2017 йил 8 августдаги “Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида”ги қарорига мувофиқ ташкил этилган секторлар ҳам бу ишда фаол иштирок этаётир.\nДавлатимиз раҳбари ташаббуси билан бошланган ишда барча хайрихоҳлик билан қатнашмоқда. Қишлоқни ободонлаштириш мақсадида ҳудуддаги 66 уй-жойнинг том қисми, 157 хонадоннинг фасади таъмирланиб, бўяш ишлари олиб борилмоқда. Ноқонуний қурилишлар бузилмоқда. Шунингдек 4,7 километр масофадаги автомобиль йўллари ва ички йўлларга қум, шағал ётқизиш, 1,5 километр масофадаги йўлларни таъмирлаш, 26-умумтаълим мактаби, 56-мактабгача таълим муассасаси биноларида қайта таъмирлаш ишлари авжида.\n– Ҳақиқатдан ҳам, кўп йиллардан буён тўпланиб қолган муаммолар Президентимиз Шавкат Мирзиёев ташаббуси билан ўзининг ижобий ечимини топмоқда, – дейди “Хоразм” маҳалла фуқаролар йиғини раиси Бахтиёр Абдуллаев. – Қишлоғимизда турли миллат вакиллари бир оиладек иноқ яшаб, меҳнат қилади. Бундай эзгу ишлардан қишлоқ аҳли миннатдор.\nБу каби хайрли ишлар маҳалланинг Кат кўчасида ҳам амалга оширилмоқда. Мазкур кўчадаги 9 қаватли уй-жойларнинг том, фасад қисмлари таъмирланаётир, ноқонуний қурилишлар олиб ташланмоқда. Уйларнинг кириш эшиклари ва йўлаклари қайта таъмирланиб, электр лампалар ўрнатилаётир. Болалар майдончаси, автомобиль турар жойлари қурилмоқда. Пиёдалар юриш йўлакларига бетон қопламалар ётқизилиб, кўчаларга тунги ёритгичлар ўрнатилаётир.\n“Палваш” маҳалла фуқаролар йиғини ҳудудидаги 52-умумтаълим мактаби биноси ва 1,5 километр масофадаги йўл таъмирланди. 700 метр пиёдалар йўлаги қурилиб, ободонлаштириш ишлари олиб борилмоқда.\nБундай эзгу ишларда фермер хўжаликлари ҳам фаол иштирок этиб, ободонлаштириш ва қурилиш ишларида меҳнат қилаётган ишчиларни иссиқ овқат билан таъминламоқда.\n“Обод қишлоқ” дастури доирасида туманда олиб борилаётган ишларни кузатар экансиз, бунда халқимизнинг ҳашар, меҳр-оқибат каби улуғ қадриятлари ўзининг амалий ифодасини топаётганига гувоҳ бўласиз.


Ҳаж ва умра зиёратларини намунали ташкил этишга бўлган эътибор йил сайин ортиб бораётганида ҳам буни кўриш мумкин. Ушбу ибодатларни адо этишга муяссар бўлаётган юртдошларимизнинг амалларини соғ-саломат бажариб келишлари учун барча қулайликлар яратилмоқда.\nЖорий йилги «Умра — 2018» зиёратлари 31 майдан 17 июнгача давом этиб, унда 1500 нафар ҳамюртларимиз умра зиёратини адо этишга муяссар бўлишяпти. Зиёратчиларга малакали шифокорлар, қўли ширин ошпазлар ва ишчи гуруҳи аъзолари хизмат қилмоқда. Ўзбекистон миллий авиакомпаниясининг «Тошкент — Жидда» йўналиши бўйича қатнови билан Саудия Арабистонининг Жидда шаҳридаги Подшоҳ Абдулазиз халқаро аэропортига етиб борган зиёратчиларни Ўзбекистоннинг Саудия Арабистонидаги Бош консулхонаси масъуллари кутиб олиб, барча қулайликларга эга бўлган замонавий, юмшоқ ўриндиқли автобусларда Мадинаи Мунаввара шаҳрига кузатиб қўйишди. Зиёратчилар Мадина шаҳридаги «Масат ул-Бустан» меҳмонхонасига жойлаштирилди. Мазкур меҳмонхона «Масжидун-Набавий»га яқин бўлгани боис барча зиёратчилар беш вақт намозларини ушбу масжидда адо этишмоқда. Аллоҳ таолодан юртимизга тинчлик, Президентимизга соғлик-саломатлик ва халқимизга фаровонлик сўраб дуои хайрлар қилишмоқда.\nМеҳмонхонада ташкил этилган саҳарлик ва ифторлик дастурхонига юртимиздан борган ошпазлар зиёратчиларга манзур бўладиган таомлар тақдим этишди. Зиёратчилар учун Мадина шаҳридаги Уҳуд тоғи, Қиблатайн ва Қубо масжидлари каби тарихий ҳамда муқаддас масканларга зиёрат ташкил этилган.\nМадинаи Мунаввара шаҳрида уч кун турган зиёратчилар тўртинчи куни Маккаи Мукаррама шаҳрига кузатиб қўйилмоқда. Маккаи Мукаррама шаҳрида улар «Аброжул Кисва» меҳмонхонасига жойлаштирилган.\nҲозирги кунгача Саудия Арабистонига жами 1097 нафар зиёратчи етиб борган бўлиб, улардан 673 таси Мадинаи Мунавварада ибодатларини давом эттирмоқда, қолган 424 нафари Маккаи Мукаррама шаҳрига етиб бориб, умра зиёратини адо этиш бахтига муяссар бўлишди. Зеро, Имом Бухорий ва Имом Муслим ривоят қилган ҳадисда Пайғамбаримиз саллаллоҳу алайҳи васаллам: «Рамазон ойида қилинган умранинг савоби ҳажнинг савобига тенгдир», деганлар. Бошқа бир ривоятда эса: «Мен билан бирга ҳаж қилганнинг савобига тенг», деганлар.\nАллоҳ таоло зиёратчиларимизнинг барча ибодатларини ўз даргоҳида мақбул айласин.\nЎзбекистон Республикасининг Жидда шаҳридаги Бош консулхонаси\n10:23, 16.03.2019 ✔35\n12:00, 07.03.2019 ✔52\n11:59, 07.03.2019 ✔46


FУЗОР ТУМАНИДА ТАДБИРКОРЛАРГА ИШЛАБ ЧИҚАРГАН МАҲСУЛОТИНИ ЕВРОПАГА ОЛИБ ЧИҚИШ ИМКОНИЯТИ ЯРАТИЛДИ | "Xazina" газетасининг онлайн саҳифаси\nFУЗОР ТУМАНИДА ТАДБИРКОРЛАРГА ИШЛАБ ЧИҚАРГАН МАҲСУЛОТИНИ ЕВРОПАГА ОЛИБ ЧИҚИШ ИМКОНИЯТИ ЯРАТИЛДИ\nOktabr 9, 2019\t0\tBy admin\nFузор туманида тадбиркорларга ишлаб чиқарган маҳсулотини Европа давлатларига олиб чиқиш имконияти яратилди. Бу вазифани 17 та замонавий махсус юк ташиш техникаларига эга бўлган «Buyuk Amir Logistic» МЧЖ бажаради, – дея хабар бермоқда туман ҳокимлиги ахборот хизмати.\nЖорий йил сентябь ойида туманда «Логистика маркази» ташкил этиш учун «Buyuk Amir Logistic» МЧЖ (Буюк Британия-Литва-Ўзбекистон) қўшма корхонаси давлат рўйхатидан ўтказилган. Ушбу лойиҳани амалга ошириш учун шаҳар марказидан хорижлик инвесторларга маъқул бўлган жойдан ер майдони ажратиб берилган.\n4-сентябрь куни «Логистика маркази»нинг расмий очилиш маросими бўлиб ўтди.\nБундан ташқари йил якунига қадар қўшимча равишда 10 минг тонна сиғимга эга совутгич ва 25 та махсус техникалар олиб келиниши режалаштирилган.\nСОЛИҚ ХИЗМАТИ – ТАДБИРКОРГА КЎМАКЧИ\n60 МЛРД. СЎМДАН ОРТИҚ МАБЛАҒ ФЕРМЕР ХЎЖАЛИКЛАРИ ҲИСОБИДА ҚОЛИШИ КУТИЛМОҚДА


Мутахассис: Яримўтказгичлар танқислиги электромобиллар нархи ошишига таъсир ўтказяпти - Daryo\n11:39, 22.12.2021 27550\nТошкент шаҳридаги Megawatt motors электромобиль савдоси билан шуғулланувчи компания етакчи мутахассиси Жалолиддин Абдусаломов Европа ва Хитойда ишлаб чиқарилаётган электромобилларнинг ўртасидаги фарқлар ҳақида «Дарё»га қисқача тушунтириш берди.\n«Ўзбекистонга олиб кирилаётган электромобилларнинг 90 фоизи Хитой автосаноат компаниялари ҳиссасига тўғри келади. Мен фаолият юритадиган электромобиллар компанияси Хитойнинг: HIO, BYD, Xpeng ва Европадан Volkswagen, Audi ҳамда Америкадан Tesla электромобилларини Ўзбекистонга олиб киради. Хитой ва Европада ишлаб чиқарилган электромобилларни ўзаро солиштирганимизда Европа электромобилларида устунлик жиҳатларини кўраётганимиз йўқ. Аксинча, Хитой электромобилларида функциялар кўпроқ — хавфсизлик тизими, каттароқ батарея, кўпроқ юриш масофасига эга бўласиз. Европа электромобилларининг бренди учун пул тўлайсиз. Tesla электромобилларининг танқислиги ва қимматлиги яхши ўйланган маркетинг самараси», — деди Жалолиддин Абдусаломов.\nУнинг қўшимча қилишича, пандемия сабабли дунёда юзага келган чиплар (яримўтказгичлар) муаммоси электромобиллар нархига ўз таъсирини ўтказмоқда.\nМавзуга доир: Ўзбекистонга октябрь ойида жами 1,5 млн долларга 55 та электромобил импорт қилинди\n«Пандемия сабабли микросхемалар (яримўтказгичлар) етишмовчилиги электромобиллар савдосига таъсир қилмоқда. Мисол учун, биз ҳамкорлик қиладиган HIO компанияси Хитойнинг Ҳефей шаҳридаги заводини микросхема танқислиги туфайли тўхтатишга мажбур бўлди. Бу ўз ўрнида электромобилларнинг эгаларига етказиб беришда кечикишларга сабаб бўлмоқда. Лекин яримўтказгичлар етишмовчилигига қарамай Хитой автоконцернлари электромобил нархларини бир меъёрда ушлаб туришга ҳаракат қилмоқда. Дунёдаги йирик электромобил ишлаб чиқарувчи Tesla компанияси эса автомобиль нархларини 2021 йил бошидан буён 20 фоизга оширди. Халқаро мутахассислар чиплар етишмовчилигини 2023 йилга бориб бартараф этилишини маълум қилди, — деди Megawatt motors компаниясининг етакчи мутахассиси.\nМавзуга доир: Фарғонада дастлабки электромобиллар 2021 йил декабрь ойида тест режимида ишлаб чиқарилади\nТаъкидланишича, чиплар етишмовчилигига қарамай Хитой электромобиллари нархи пасаймаган ва мамлакатда ички бозор учун катта кураш кетмоқда.\n«Хитой электромобиль ишлаб чиқарувчилари нафақат ички бозор, бакли дунё автомобиль бозорида ҳам арзон нархларни таклиф этмоқда. Хитой ҳукумати 2030 йилдан бензин билан ҳаракатланувчи автомобилларни ишлаб чиқаришни тўхтатишини эълон қилган. Шунингдек, электромобиль ишлаб чиқарувчиларга субсидия ва бошқа иқтисодий кўмак кўрсатилмоқда. Ҳаттоки автомобиль ишлаб чиқармайдиган Xiaomi, Huawei компаниялари ҳам электромобиль ишлаб чиқаришни йўлга қўйиш устида ишламоқда», — деди Жалолиддин Абдусаломов.\n09:50, 20.04.2022 26666\nВидео: Пойга трассасида ҳаракатланаётган Chevrolet Camaro’ни ювиш жараёни\n20:47, 25.04.2022 19975\nДубайда «чиройли» авторақам 9,5 млн долларга сотилди\n18:56, 16.04.2022 18836\nАҚШда кўзи ожиз пойгачи соатига 340 км тезликда ҳаракатланиб, рекорд ўрнатди (видео)\n13:11 Бугун 111\n12:59 Бугун 1786\n12:46 Бугун 162\n12:35 Бугун 2883\n07:30, 15.05.2022 78530\n22:38, 14.05.2022 62002\n22:30, 15.05.2022 49483\n18:10, 14.05.2022 48975


1 январдан 35 та давлат олий таълим муассасаси тўлов-контракт миқдорини мустақил белгилайди — Sof.uz\n1 январдан 35 та давлат олий таълим муассасаси тўлов-контракт миқдорини мустақил белгилайди\n27.12 16:11 141 Илм-фан\nПрезидент 24 декабрь куни «Давлат олий таълим муассасаларига молиявий мустақиллик бериш чора-тадбирлари тўғрисида»ги қарорни имзолади. Бу ҳақда Адлия вазирлиги хабар берди.\nҲужжатга кўра, 2022 йил 1 январдан бошлаб Ўзбекистонда 35 та ОТМ молиявий мустақиллик асосида фаолият юритади.\nРўйхатдан Ўзбекистон миллий университети, Тошкент молия институти, Тошкент давлат юридик университети, Ўзбекистон давлат жисмоний тарбия ва спорт университети, Тошкент педиатрия тиббиёт институти, Тошкент ахборот технологиялари университети ва бошқалар жой олган.\nФото: Ҳуқуқий ахборот.\n2023 йил 1 январдан Олий ва ўрта махсус таълим вазирлигига Республика олий таълим кенгаши ва Молия вазирлиги билан келишилган ҳолда мазкур рўйхатга қўшимча давлат ОТМларини киритиш ҳуқуқи берилмоқда.\nҚарорга кўра, молиявий мустақил давлат ОТМлари 2022 йил 1 январдан қуйидагилар бўйича мустақил қарор қабул қилади:\nконтракт қийматини, тўлаш муддатларини белгилаш ва узайтириш;\nмаҳаллий ва хорижий профессор-ўқитувчи ва мутахассисларни шартнома асосида жалб қилиш;\nўз ҳисобидан талабалар учун стипендия ва грантлар ажратиш;\nхорижий ўқув ва илмий адабиётлар, дарсликлар, ўқув қўлланмаларни тўғридан-тўғри харид қилиш;\nбўш турган бино ва иншоотларда пуллик хизматлар кўрсатиш тартибини белгилаш;\nавтотранспорт воситаларининг йўл босиш йиллик лимити ва уларга хизмат кўрсатиш талабларини белгилаш.\nШунингдек қарорга кўра, ички аудит ва молиявий назорат хизматлари учун давлат ОТМ харажатларини онлайн мониторинг қилиш имконияти яратилиши маълум қилинган.\n2022 йил 1 январдан бошлаб молиявий мустақиллик берилган давлат ОТМларида васийлик кенгашлари тугатилади.\nУларнинг ўрнида таркибининг камида 70 фоизи тегишли вазирлик, идоралар, кадрлар буюртмачилари, жамоатчилик вакиллари ва ҳомийлардан иборат бўлган юридик шахс мақомисиз ОТМларнинг Кузатув кенгашлари ташкил этилади.\nТиббиёт олий таълим муассасаларига уларнинг клиникаларида моддий-техник базани мустаҳкамлаш, шунингдек, капитал ва жорий таъмирлаш ишларини амалга ошириш учун ўзларининг буджетдан ташқари маблағлари ҳисобидан зарур маблағларини сарфлашга рухсат берилди.\nБундан ташқари, ҳужжат билан 2022/2023 ўқув йилидан молиявий мустақил давлат ОТМларига қуйидаги ваколатлар берилди:


LA Times: Тарантино полициячиларни қотиллар деб ҳисобламаслигини айтди\n10:15 / 04.11.2015\nАҚШлик таниқли кинорежиссёр Квентин Тарантино ўзининг 24 октябрда баъзи полиция ходимлари ҳаракатларига қарши норозилик намойишида иштирок этгани билан боғлиқ можарога изоҳ бериб ўтди, деб ёзмоқда Los Angeles Times нашри.\nТарантино ўшанда қотилликни кўрганда индамай тура олмаслигини айтган эди. Лос-Анжелес полициясида адоватни қўзғовчи бундай нутққа йўл қўйиб бўлмаслиги, режиссёр эса полицияларни қотил деб атагани учун жавобгарликка тортилиши кераклиги айтилганди.\n“Мен ҳеч қачон бундай демаганман. Мен ҳаттоки буни назарда ҳа тутмаганман”, деб айтди режиссёр ва полициячилар қотил эмаслигини қўшимча қилди.\nУнинг айтишича, “полиция зўравонлиги билан боғлиқ нохуш воқеалар”ни ҳал қилиш ўрнига, уни ёмон отлиқ қилишга ҳаракат қилинмоқда.\n“Бу мени қўрқитиш учун қилинган. Менинг оғзимни ёпиш ва энг муҳими, баҳснинг бу томонини қўллаб-қувватламоқчи бўлган бошқа машҳур одамларга ишора бериш мақсадида қилинган”, деб айтди бир неча машҳур фильмлар режиссёри.\nАввалроқ Fox News телеканали бошловчиси Билл O'Рейли ўзининг кўрсатувида Тарантинонинг намойишдаги иштирокини кескин танқид қилган эди.


Яхши қўшничилик муносабатлари қардош халқларимиз манфаатларига (...)\nЎзбекистон Республикаси Президенти Шавкат Мирзиёевнинг таклифига биноан мамлакатимизга давлат ташрифи билан келган Туркманистон Президенти Гурбангули Бердимуҳамедов 24 апрель куни Хоразм вилоятида бўлди.\nУрганч халқаро аэропортида олий мартабали меҳмонни Ўзбекистон Республикаси Президенти Шавкат Мирзиёев кутиб олди.\nХоразмда ушбу ташрифга алоҳида тайёргарлик кўрилди. Вилоят кўчалари икки мамлакат давлат байроқлари, ўзбек ва туркман тилларидаги қутлов сўзлари билан безатилди. Кўчаларга чиққан минглаб юртдошларимиз юз-кўзидаги хурсандчилик икки дўст давлатнинг барча соҳалардаги ҳамкорлик алоқалари янада ривожланиб бораётганидан далолат беради. Ўзбекистон – Туркманистон муносабатларининг ёрқин истиқболи рамзи сифатида осмонга оппоқ кабутарлар учирилди.\nЎзбек ва туркман халқларининг тили ва урф-одатлари яқин, маданияти, адабиёти ва санъати уйғун.\nБугунги кунда Хоразм вилоятининг Урганч тумани Ғойбу қишлоғидаги Туркман маҳалласида минглаб туркманлар ўзбеклар билан тинч-тотув, бир оила вакилларидек иноқ яшаб келмоқда. Уларнинг ўз она тилида таълим олиши, урф-одатлари ва анъаналарини ривожлантириши учун барча шароит яратилган. Давлатимиз раҳбари ташаббуси билан ушбу ҳудудда кенг кўламли бунёдкорлик ва ободонлаштириш ишлари амалга оширилди. Янгиланган лойиҳадаги уй-жойлар, замонавий мактаб, мактабгача таълим муассасалари, болалар мусиқа ва санъат мактаби, оилавий поликлиника бинолари қишлоқ қиёфасини буткул ўзгартириб юборди. Замонавий ва миллий меъморчилик анъаналари асосида “Ўзбек-туркман” дўстлик уйи бунёд этилди.\nШавкат Мирзиёев ва Гурбангули Бердимуҳамедов халқларимиз дўстлиги рамзи сифатида барпо этилган ушбу иншоотни бориб кўрди. Бу ерда яратилган шароитлар билан танишди. Бинода туркман, ўзбек ва жаҳон адабиёти намуналарини жамлаган кутубхона, ахборот-ресурс маркази, икки халқнинг кўп асрлик тарихий дўстлигини ифода этувчи музей, турли фан ва санъат тўгараклари хоналари ва қарийб икки юз ўринга эга фаоллар зали жой олган.\nФаоллар залида Президентимиз Шавкат Мирзиёевнинг “Туркманистон – биз учун тарих ва вақт синовидан ўтган, кўп асрлик дўстлик ва ҳамкорлик муносабатлари боғлаб турадиган энг яқин қўшнимиздир. Ҳақиқий дўстлик ва яқин қўшничилик муносабатлари қандай бўлиши лозимлигини биз бошқаларга ибрат қилиб кўрсатиш учун барча имкониятларни ишга соламиз” ҳамда Туркманистон Президенти Гурбангули Бердимуҳамедовнинг “Туркманистон ва Ўзбекистон ўртасидаги муносабатлар – бир-бирини қадрлайдиган ва ҳурмат қиладиган қардош халқлар, меҳрибон қўшниларнинг мулоқотидир. Ушбу мустаҳкам пойдевор асосида биз бундан буён ҳам халқларимиз ўртасидаги анъанавий дўстлик ва қардошлик алоқаларини ривожлантирамиз ва мустаҳкамлаймиз”, деган сўзлари битилган.\nБу икки халқ вакиллари, айниқса, ёшлари ўртасида дўстлик ришталарини янада мустаҳкамлашга хизмат қилади.\nДавлат раҳбарлари “Ўзбек-туркман” дўстлик уйи ҳовлисига ўрнатилган туркман халқининг буюк шоири ва мутафаккири Махтумқули Фироғий бюсти пойига гул қўйди.\nТуркман халқи Алишер Навоий ғазалларини севиб ўқиганидек, ўзбек халқи ҳам Махтумқулини ўз шоиридек ардоқлайди.\nАтоқли шоир “Фироғийнинг икки кўзи бор, бири туркман бўлса, бири ўзбегим”, дея икки халқ ўртасидаги қардошлик ва дўстликни меҳр билан тараннум этган эди. Бугун ушбу дўстлик анъаналари янги босқичга кўтарилди.\n“Ўзбек-туркман” дўстлик уйи, туркман миллатига мансуб юртдошларимиз учун яратилган имкониятлар туркманистонлик меҳмонларда катта таассурот қолдирди.\nШундан сўнг Президентлар Шавкат Мирзиёев ва Гурбангули Бердимуҳамедов “Улли ҳовли” ёдгорлик мажмуасига ташриф буюрдилар.\nЎн еттинчи асрга оид ушбу мажмуада Президентимиз ташаббуси билан кенг кўламли таъмирлаш ва реставрация ишлари амалга оширилди. Бунда бинонинг асл тарихий ҳолатини сақлаб қолишга ҳаракат қилинди. Салкам бир гектар майдонни эгаллаган мазкур обида ҳимоя қўрғони билан ўралган. У бу ерда истиқомат қилган оилалар хавфсизлигини таъминлаган. Бу ерда, шунингдек, туркман халқининг миллий маданиятига тегишли осори-атиқалар бор. Мажмуада сайёҳлик ва зиёрат туризмини ривожлантиришга ҳам алоҳида эътибор қаратилди. Йигирма ўринли меҳмонхона қурилди. Туркман ўтовлари ўрнатилди.\nСайёҳлар бу ерда тегирмонларда ун ва гуруч тайёрлаш ҳамда улардан турли мазали таомлар пишириш, тандирларда хоразмча ва туркманча нон ва патир ёпиш жараёнининг гувоҳи бўлиши мумкин.\nПрезидентлар қалъада сақланаётган, ўзбек-туркман халқларининг қадимий тарихидан ҳикоя қилувчи нодир экспонатлар билан танишдилар. “Улли ҳовли” мажмуаси отхонасидаги машҳур ахалтеке зотли отларни бориб кўрдилар.\nЎзбек ва туркман мумтоз қўшиқларидан намуналар ижро этилди.\nТуркманистон Президенти Гурбангули Бердимуҳамедов Президентимиз Шавкат Мирзиёев ҳамроҳлигида “Ичан қалъа” ҳамда Нуриллабой мажмуасини зиёрат қилди.\nОлий мартабали меҳмонга ушбу қадамжолар тарихи, бу ерда сайёҳликни ривожлантириш бўйича амалга оширилаётган ишлар ҳақида сўзлаб берилди.\nОчиқ осмон остидаги музей деб эътироф этиладиган “Ичан қалъа”да жойлашган Паҳлавон Маҳмуд мақбарасида буюк аждодимиз хотирасига қуръон тиловат қилинди.\nПрезидентлар Шерғозихон мадрасасини ҳам кўздан кечирди. Бу масканда таълим олган алломалар шарафига ташкил қилинган музей фаолияти билан танишди. Ушбу мадрасада ўз даврида Маҳтумқули Фироғий ҳам уч йил таҳсил олган.\nМажмуада шоир шеърларига басталанган мумтоз қўшиқлар ижро этилди.\nПрезидентимиз Шавкат Мирзиёев ташаббуси билан юртимиздаги барча тарихий шаҳарлар қатори Хива шаҳрининг ҳам тарихий-меъморий ва туризм салоҳияти изчил ривожлантирилмоқда. Ҳудуддаги бебаҳо маданий ёдгорликлар асл қиёфасини йўқотмаган ҳолда таъмирланиб, атрофи ободонлаштирилмоқда.\nХусусан, Нуриллабой тарихий мажмуаси реконструкция ва реставрация қилинди. Ресторан, қабуллар уйи, галерея, амфитеатр барпо этилди.\nБу аждодларимизнинг бой тарихий мероси, маданияти ва санъати намуналарини асраб-авайлаш, халқимизнинг юксак бунёдкорлик салоҳиятини дунё жамоатчилигига кенг намоён этишга хизмат қилмоқда.\nТуркманистон Президенти аждодларимизнинг бунёдкорлик закоси, улар меросини асраб-авайлаш борасида бугун амалга оширилаётган ишларга юқори баҳо берди.\nКуннинг иккинчи ярмида Урганч шаҳридаги Хоразм вилояти мусиқали драма театрида Ўзбекистон – Туркманистон санъат усталарининг концерти намойиш этилди.\nУнда Президентлар Шавкат Мирзиёев ва Гурбангули Бердимуҳамедов иштирок этди.\nБу ўзбек ва туркман халқлари маданияти бир-бирига яқинлигининг яна бир намоёни, мамлакатларимизнинг замонавий ва мумтоз санъати билан кенг танишиш учун қулай имконият бўлди.\nШу билан Туркманистон Президенти Гурбангули Бердимуҳамедовнинг Ўзбекистонга ташрифи ниҳоясига етди.\nУрганч халқаро аэропортида Туркманистон Президентини Ўзбекистон Президенти кузатиб қўйди.\nТуркманистон Президентининг Ўзбекистонга давлат ташрифи ва унинг доирасида имзоланган ҳужжатлар, бўлиб ўтган маданий тадбирлар мамлакатларимиз ўртасидаги ҳамкорлик яхши қўшничилик ва қардошлик тамойиллари асосида мустаҳкамланиб бораётганини яққол намоён этди.


"Қатағон давом этмоқда"\n13 май 2021, Тошкент вақти: 07:15\nоктябр 31, 2008\nСталин қатағонлари ҳам¸ бугун Ўзбекистонда ўзгача фикрловчиларга қарши бораëтган репрессиялар ҳам халқ номи билан¸ эл ва юрт тинчлиги иддаоси билан амалга ошмоқда.\nЎтган асрнинг 30 йилларидаги Сталин қатағонлари юзлаб-минглаб ўзбек зиёлиларининг бошига етди.\nАбдулла Қодирий, Чўлпон, Фитрат, Беҳбудий, Усмон Носир каби шоир ва ёзувчилар ва яна минглаб оддий мусулмонлар ўз эркин қарашлари ва эътиқодлари учун қамоқларга ташланди ва отиб юборилди.\nКузатувчиларга кўра¸ ўзбекистонликлар мамлакат мустақилликка эришгач, бу қатағонлар тарихда қора доғ сифатида қолади, деб умид қилган эдилар. Лекин Озодлик мухбирига бу ҳақда ўз фикрларини айтган одамлар фикрича, мустақил Ўзбекистонда ҳозир ҳам у ёки бу шаклда қатағонлар давом этмокда.\nЎзбекистон “Эрк” демократик партияси аъзоси Дилором Исҳоқованинг айтишича, Ўзбекистондаги бугунги вазиятни ўзбек халқи бошидан ўтган аввалги қатағонларга ўхшатмасликнинг иложи йўқ:\n“Мен авваламбор вақтли матбуотни умуман телевидение¸ радиони назарда тутган бўлардим¸ солиштирган бўлардим. Ўша ўқиган нарсаларимдан худди ўша пайтдагидай одам газетани ëки телевидениени ичига кириб яшайдигандай ҳолатга келган бўлса керак¸ деб ўйлайман. Чунки у пайтда ëзилган¸ кўрсатилган нарсалар бошқа эди¸ ҳаëт бошқа эди. Бугун ҳам Ўзбекистонда худди шунақа аҳвол. Фақатгина битта фарқи бор: бу қатағон оммавий эмас. Танлаб-танлаб қатағон қилинаяпти. Шунга қарамасдан қамоқхоналар лиқ тўлиб кетган. Мана шу мустақил бўлганимиздан бери доимо ўзбек зиëлилари¸ фидойи фарзандлари қамалган¸ уларнинг оилалари қатағон қилинган¸ қувғинга учраган. Шу томонлари жуда ўхшаб кетади”.\nБу ўхшашликлар ҳақида гапирар экан, Дилором Исҳокова шундай давом этади:\n“Ягона фарқи: бизда отилмайди¸ лекин отгандан баттар қилинаяпти. Шунча ваъдалардан кейин¸ комиссия келиб ўзгаришлар яхши дегандан кейин ҳам қамоққа олишлар тўхтамади. Бунинг устига жуда узоқ муддатлар билан қамашаяпти. Мана охирги ҳаммамизни қайғуга солгани Солижон Абдураҳмонов ва Аъзам Турғуновнинг қамалиши. Шулар мен ўйлайманки¸ қатағоннинг бир чеккаси бўлса керак”.\nШоира Гулчеҳра Нуруллаева ҳам Ўзбекистонда қатағонлар давом этаётганини таъкидлайди:\n“Менинг назаримда Ўзбекистонда шу кунларда репрессия мавжуд. Бунга бизнинг севимли хонандамиз Дадахон Ҳасаннинг бир неча бор судланганлиги¸ эътиборли ëзувчимиз Мамадали Маҳмудовнинг¸ жасоратли шоиримиз Юсуф Жумаевнинг қамоқда ëтганлари¸ азоб чекаëтганлари¸ жасоратли ўзбек қизи¸ ҳуқуқ фаоли Мўътабар Тожибоеванинг қамоқда ëтиб¸ азоб чеккканлиги мисол.\nБу рўйхатни анчагина давом эттириш мумкин. Ўзбекистондаги қатағонларнинг яна бир тури кўпгина одамлар учун Ўзбекистон ичининг торлик қилиб қолгани. Ваҳоланки конституцияда¸ ҳар ким ўз фикрини эркин билдириш ҳуқуқига эга¸ дейилган. Шунга қарамасдан¸ ҳур фикрли одамлар доимо қатағонга учраб ë чет элга чиқиб кетишга мажбур бўлишади¸ ë сукут сақлашга мажбур бўлишади.\nУмуман биз орзу қилган мустақиллик йилларида қатағоннинг янги-янги турлари пайдо бўлаëтганлиги жуда ҳам ачинарли ҳол. Мамадали Маҳмудов ҳатто СССР даврида ҳам ўзининг миллатим деган ғояларини ўз асарларида илгари сурган эди. Кейинги пайтларда ҳам у мана шу ғоя билан яшади. Лекин СССР даврида қамалмаган ëзувчи мустақиллик йилларида қамоққа ташланди”, - дейди Гулчеҳра Нуруллаева.\nКузатувчилар Ўзбекистон мусулмонларинин ҳукумат томонидан қатағонга учраëтганларига алоҳида эътибор қаратмоқдалар. Диний айбловлар билан қамалганлар ишларини мониторинг қиладиган Ўзбекистон инсон ҳуқуқлари ташаббус гуруҳи раҳбари Сурат Икромовнинг айтишича, диний эътиқоди учун қамалганлар сони бугунга келиб 10 мингдан ошиб кетган.\n“Буларнинг айби йўқлиги бўйича бизларда ҳамма исбот ва далиллар бор. Масалан¸ мана шу қамалган ëки қидирувда бўлган намозхонларнинг биронтаси суд жараëнида ўзига қўйилган айбларни бўйнига олмаган. Булардан Ҳизбут- таҳрир билан қамалганлари орасида умуман Ҳизбут-таҳрир нималигини билмайдиганлар бор экан”¸ - дейди Ўзбекистон инсон ҳуқуқлари ташаббус гуруҳи раҳбари Сурат Икромов.


Юрагимни ларзага солган ҳикоя... - iymon.com\nХонамга ташхис учун олтмиш ёшлардаги кампир билан ўттиз ёшлардаги эркак кириб келишди. Эркакнинг кампирга бўлган ўта илиқ муносабати диққатимни тортди. Чунки у кампирнинг қўлини ушлар ва устидаги ёпинчиғини тузатиб қўярди. Қўли билан овқат ва сув берарди. Кампирнинг соғлиғи ҳақида сўраб, таҳлилларни олиб келишни айтганимдан кейин, эркакдан кампирнинг ақлий ҳолати ҳақида сўрадим. Чунки кампирниг ҳаракатлари мутаносиб эмас, берган жавоблари эса ғалатроқ эди. Эркак шундай жавоб берди:\n─ У ҳам қўлидан келганича ғамхўрлик қилади. Овқатларини пишириб, едиради. Онамга ёрдам бериши учун хотинимга хизматкор аёл тайинлаганман. Бироқ, мен ўзим онам билан бирга овқатланишни яхши кўраман. Сабаби, унинг қанд касали бор!\nУнинг сўзларини эшитар эканман ҳайратланар ва кўзимнинг ёшларини аранг тутиб турар эдим. Ўша онда кампирнинг қўлидаги тирноқларнинг олингани ўғринча нигоҳ ташлаб билиб олдим ва:\n─ Унинг тирноқларини ким олади?,─ дедим.\n─ Доктор хоним, унинг тирноқларини мен оламан. Бечора ўзининг тирноқларини ололмайди, ─ деб жавоб берди ўғил.\nКампир ўғлига қараб: ─ Менга қачон картошка сотиб оласан? ─ деб қолди.\n─ Ҳозир, онажон! Ўзингизни дўконга олиб бораман! ─ деди ўғил.\nОна шундай қувонди-ки, болалардек:\nМен ҳолатдан таъсирланганимни сездирмаслик учун унинг делосини варақлай бошладим. Сўнгра: ─ Унинг сиздан бошқа бирон яқини йўқми? ─ деб сўрадим.\n─ Ундай бўлса сизни отангиз тарбиялаган бўлса керак?\n─ Йўқ, менга ва онамга бувим ғамхўрлик қилганлар ва мен ўн ёшга кирганимда бувим вафот этганлар! Аллоҳ уни раҳмат қилсин!\n─ Йўқ, доктор хоним. Ўша ўн ёшимдан буён биламанки, онам шундай ногирон. Ўша ёшдан буён унинг қўл-у, оёғиман. Бошига бирон нарса келмасин деб қўрқаман.\nДорилавҳа (рецептни) ёзиб, дорилардан қандай фойдаланиш кераклигини уқтирдим. Ўғил онасининг қўлидан ушлади ва:\n─ Ана энди дўконга борамиз! ─ деди.\nКампир: ─ Маккага бормаймиз–ми?! ─ деди.\n─ Уни Маккага қандай олиб борасиз? ─ дедим.\n─ Учоқда,─ деди ўғил.\n─ Уни Макка олиб борасизми?\n─ Онангиз умра қилмаса ҳам бўлади–ку? Нега уни умрага олиб бориб, ўзингизни қийнайсиз?\n─ Бу кампир ўғлига ҳомиладор бўлиб, туғишдан бошқа оналик хизматини қилмабди. На тарбия берибди ва на кечалари бедор бўлибди. Қайғу изтироблари ва йиғиларига ўртоқ бўлмабди. Унинг ҳаётидан хавотирга тушиб, уйқудан кўзларини очмабди. Лекин ўғилдаги меҳр ва ғахўрликни қара. Холисанлиллоҳ айтчи, ақли ҳуши жойида бўлган оналаримизга мана шу ўғилнинг ақлий ногирон онасига қилган муомалани қиляпмизми? Аллоҳим, ота-онамизга ғамхўр бўлишимиз учун бизга мададкор бўл! Аллоҳим, ота-онамизнинг гуноҳларини мағфират қил ва бизни чақалоқлигимиздан тарбия қилганларидек, устларидан раҳматларингин ёғдир!


Бугун туғилган кун » Sangzor.uz - Жиззах янгиликлар портали\nSangzor.uz - биз сизга яқинмиз! » Жиззах янгиликлари » Бугун туғилган кун\n6 ноябрь (хотира)\nТаниқли адиб, йирик давлат арбоби Шароф Рашидов 1917 йил 6 ноябрда Жиззахда таваллуд топган.\nШароф Рашидов 1934 йил Жиззах педагогика техникумини, 1941 йил Самарқанд давлат университетини тугатган. Меҳнат фаолиятини муаллим ва мухбирликдан бошлади. 1938-1941 йилларда Самарқанд вилояти газетасида ишлади. 1941-1942 йилларда Иккинчи жаҳон урушида қатнашади. Фронтдан қайтгач, Самарқанд вилояти миқёсида раҳбарлик лавозимларида фаолият кўрсатган.\n1947-1949 йилларда ҳозирги “Ўзбекистон овози” газетасига муҳаррирлик қилди. 1949-1950 йилларда Ўзбекистон Ёзувчилар уюшмаси раиси, 1950-1959 йилларда Ўзбекистон Олий Кенгаши Раёсатининг раиси, 1959-1983 йилларда Ўзбекистон Компартиясининг биринчи котиби лавозимларида хизмат қилди.\nШароф Рашидовнинг биринчи шеърий тўплами “Самарқанд куйлари” номи билан босилиб чиққан.\nАдиб “Ғолиблар” қиссасини қайта ишлаб, 1972 йилда роман шаклида нашр эттирди. “Бўрондан кучли” романи 1958 йилда, “Қудратли тўлқин” романи эса 1964 йилда дунёга келди. Бу асарларда халқимизнинг урушдан кейинги тикланиш йилларидаги матонатли меҳнати бадиий ифодасини топган.\nИжодкорнинг “Кашмир қўшиғи”, “Комде ва Мўдан” каби лирик қиссалари ва “Коинот” киноқиссаси анъанавий Шарқ достончилиги услубида битилган. Адиб ҳаётининг сўнгги йилларида яратилган “Дил амри” қиссаси уруш йилларида белорус тупроғида жанг қилган ўзбек жангчиларининг ҳаёти тасвирига бағишланган.


вера Алой вера бириктириш ва шифобахшлик хусусиятига эга. Енгил куйишларни даволашда унга етадигани йўқ. Игнали баргни кўндаланг кесиб, ... терига суртамиз. Баргизуб барги Ҳозирги кунда баргизуб – енгил куйишларни даволовчи халқона восита. Баргизуб барги антимикроб ва яллиғланишга ...\nбилан тўлдирилган шарлар ёрилиб, алангаланиб кетди. Оқибатда 3 киши куйиш жароҳатлари билан шифохонага ётқизилди, деб хабар берди Тошкент шаҳар ... чекаётган бщлган. Газнинг оловланиши оқибатида улар қўл ва юз куйиши жароҳатини олган. ИИББ фуқароларни ҳаво шарларини харид қилишда ...\n«Samsung Galaxy Note 9» эгасининг сумкасида портлаб кетди\nАҚШда «Samsung Galaxy Note 9» телефони эагасининг сумкасида портлаб кетди.


ИСЛОМ ДИНИДА КАСБ-ҲУНАР\nКасб-ҳунар тўғрисида Ислом дини ўзининг илоҳий таълимотлари орқали бу дунёда тинч-омон, фаровон ҳаёт кечиришга, охиратда саодат аҳлидан бўлишга чорлайди. Оила, фарзанд жамиятнинг асосий бўлаги ҳисобланади. Шунинг учун ҳам Ислом шариати уларнинг ҳар томонлама етук ва баркамол тарбия топишлари, ёшликдан бошлаб илму-фан, касбу-ҳунар малакаларини эгаллашлари борасидаги тегишли кўрсатмаларни ота-оналар, мураббийлар ва устозларга тавсия қилади.\nАллоҳ таоло барча жонзотлар ичида ўзининг ақл, фаросат ва фаҳми-идроки билан мумтоз бўлган инсонга тириклик ҳаётида ҳуррият ва фаровонликда яшаши учун унга меҳнат қилиш, ҳалол ризқ билан умр ўтказишдек тўғри йўлни кўрсатиб қўйди. Албатта, Аллоҳ таолонинг фазли-карамига эришмоқчи бўлган инсон меҳнат қилиши, ҳалол касб-ҳунар билан машғул бўлиши лозим. Бу эса унга нажот ва бахт келтиради. Унинг розилигини топишга васила бўлади.\nЧунки, инсон ҳаёти учун зарур бўлган уй-жой, улов, озиқ-овқат ва уй-рўзғор анжомлари, кийим-кечакка эҳтиёж сезади. Буларнинг барчаси касб-ҳунар ва меҳнат қилиш орқали ҳосил бўлади. Жумладан, Аллоҳ таоло Жумъа сурасининг 10-оятида: яъни: “Бас, қачонки, намоз адо қилингач, ерда тарқалиб, Аллоҳнинг фазли (ризқи)дан истайверингиз! Аллоҳни кўп ёд этингиз! Шояд (шунда) нажот топсангиз”, марҳамат қилган. Демак, Аллоҳ таолонинг фазли-карамига эришмоқчи бўлган инсон меҳнат қилиши, ҳалол касб-ҳунар билан машғул бўлиши керак.\nМуҳтарам Юртбошимиз тадбиркорликка алоҳида эътибор қаратмоқдалар. Янгидан бир қанча завод фабрикаларни ишга тушириб, аҳолининг айниқса шундай салоҳиятли, касб-ҳунарли ёшларимизга бўш иш ўринларини яратиб аҳолининг бандлигини таъминлашга, юртимиз халқи фаровон, яхши яшашлиги учун, мамлакатимиз тараққий топиши учун қанчадан-қанча хайирли ишлар амалга оширилмоқда.\nБундай шиддат билан ривожланиб бораётган жамиятимизни, барча соҳада амалга оширилаётган ислоҳотларни кўриб барчамиз келажакка ишонч билан қараш, жамиятимизнинг турли соҳаларида ишлаётган олийжаноб ва меҳнаткаш халқимиз, ҳалол меҳнат қилиш ҳар биримизнинг муқаддас бурчимиз ва бу улуғ савоб иш эканини асло унутмаслигимиз керак.\nНаманган шаҳар “Боқи мирзо” жоме масжиди имом-ноиби\nҲАЛОЛ РИЗҚ ИЗЛАШ\nby 2020-01-23 13:11:57\nby 2020-02-14 10:51:43


Жим юриш-ҳикмати – .:: Xadicha.uz\nТил – Аллоҳнинг улуғ неъмати ажойиб санъатидир. У жисман кичик бўлса ҳам итоати туфайли топадиган савоби ёки итоатсизлиги туфайли топадиган гуноҳи улкан бўлиши мумкин. Инсонга ўз тили туфайли жуда катта хатарлар етиши мумкин.Масалан ўз ҳаётимизда кўп учратадиган тил иллатларидан бири бу ёлғон. Мана шу бизга кичик кўринган ёлғон катта ёмонликларга, оилаларни ажралиб кетиши ҳаттоки бир инсоннинг жонига ҳам зомин бўлиши мумкин. Тил туфайли етадиган хатарлардан сақланишнинг бирдан бир йўли бу жим юришдир.\nПайғамбаримиз Муҳаммад Мустафо (с.а.в) ” Жим юрган киши нажот топади”(Термизий ривояти)-деб марҳамат қилганлар.Яна Росулуллоҳ (с.а.в) “Жим юриш-ҳикмат. Аммо бунга амал қилувчилар кам “,-деган эдилар. Ҳақиқатдан ҳам кам гапирган , сукут сақлаган инсон виқорли , салобатли инсонга айланади.\nЖим юришликни афзаллигининг сабаби нимада? деган савол ҳаммада туғилиши тайин. Бунинг сабаби тил офатларининг коплигидадир. Пайғамбаримиз айтдилар ” Кимки қобқоб, забзаб ва лақлақнинг ёмонлигидан сақланса у барча ёмонликдан сақланибди” (Дийламий ривояти). Бу ердаги ” Қобқоб”-қорин, ” Забзаб”-фарж, “Лақлақ”-тилдир. Ёмонликга ,шаҳватга ундовчи бу учта аъзо кўп инсонларни ҳалакотга етаклайди. Бундан ташқари Ҳазрати Абу Бакр Сиддиқ розияллоҳу анҳу тилини тийишлик учун оғзига тош солиб юрганлар. Буни сабабини сўрашганда эса тилига ишора қилиб ” Бу мени кўп балоларга дучор қилди деб жавоб берганлар. Ғийбат,чақимчилик, риё,мунофиқлик ва шунга ўхшаш офатларнинг барчаси тил орқали содир бўлади. Тил бу ёмонликларни ўз ишидек бемалол бажаради , базида бу билан қалб ҳаловат топгандай бўлади. Бунинг барчаси шайтондандир. Шайтоннинг йўлига юрган киши тилини тийишга кучи етмайди ва турли лағу сўзларни гапиради. Албатта жим юришда қуруқ сукутдан иборат феъл эмас. Унда ох\nират ғами, давомли вазминлик, тафаккур қилишлик учун имкон,зикир ва ибодат жамланган ҳисобланади. Жим юрган киши бу дунёда сўзнинг чарчоғидан у дунёда эса сўзлаган сўзлари учун ҳисоб беришдан ҳалос бўлади. Кимки тил офатларини бутун нозикликлари билан тушиниб етса Пайғамбаримиз(с.а.в)нинг ” Жим юрган киши нажот топади” деган эслатмасини тўла англаган бўлади .\nslayd Вахидова Муаттар\t2020-03-10


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 90 ёшли қиролича набираси Уильям фойдасига тахтдан воз кечадими?\t10:30, 03 май 2016\tБуюк Британия ва Шимолий Ирландия бирлашган қироллиги сайёрамиздаги энг нуфузли ҳукмрон сулолалардан саналади. Айни пайтда мамлакат қироличаси Ер юзидаги энг кекса монарх, энг узоқ муддат тахт тепасида турган монарх, айни пайтга қадар истеъфога чиқмаган иккинчи Жаҳон уруши иштирокчиси сифатида рекорд ўрнатиб келмоқда. 1952 йилдан бери Британия тожини бошидан қўймай келаётган Елизавета Иккинчи яқинда 90 ёшни қарши олади. Виндзорлар сулоласининг ҳукмрон вакили саналган Елизавета Иккинчи Британия ҳамдўстлигининг ҳам раҳбари саналади. Британия қонунларига кўра, қироличадан сўнг тахт унинг катта ўғли шаҳзода Чарльзга қолиши лозим. 68 ёшли шаҳзода қирол мақомини олиши учун эса, қиролича вафот этиши ёки ўз розилиги билан тахтдан воз кечиши керак бўлади. Кейинги пайтларда интернет тармоғида қироличанинг тахтдан воз кечиши ҳақидаги шов-шувлар яна жонланиб қолди. Бу галги шов-шувларга ишонадиган бўлсак, қиролича тахтни ўғли Чарльзга эмас, балки шажара бўйича кейинги тахт вориси шаҳзода Уильямга қолдирмоқчи.\nЭслатиб ўтамиз, Уильям 1982 йил 21 июнда шаҳзода Чарльз ва малика Диананинг оиласида таваллуд топган. 2010 йилда севгилиси Кейт Миддлтон билан оила қурган. Айни пайтда уларнинг Жорж ва Шарлотта исмлари фарзандлари бор. Қонун бўйича шаҳзода Уильям отасидан сўнг тахтга ўтириши мумкин бўлган валиаҳд саналади. Маълумотларга қараганда, айни пайтда мамлакатда шаҳзода Уильям ва Кейт Миддлтоннинг нуфузи отаси ва ўгай онаси Камилла Паркер Боуллзникига қараганда анча юқори. Маълумки, шаҳзода Чарльз ўзининг марҳум рафиқаси Диана Спенсер билан 1980 йилда танишиб, орадан бир йил ўтиб, оила қуришган. Бу никоҳдан уларнинг икки ўғли Уильям ва Гарри дунёга келганди. Бироқ, орадан кўп ўтмай эр-хотин орасига совуқлик тушади. 1992 йилдан бошлаб улар алоҳида яшай бошлашади, 1996 йилда эса, бутунлай ажрашишади. 1997 йил 31 августда, парижда малика Диана ва араб миллиардерининг ўғли Доди ал-Файёд билан бирга автоҳалокатга учрайди. Малика ўз вақтида шифохонага етказилганига қарамай, вафот этади. 2005 йилда шаҳзода Чарльз ўзининг собиқ севгилиси (Дианага уйгангунига қадар) Камилла Паркер Боуллз билан оила қуради. Айни пайтга қадар уларнинг никоҳидан фарзанд дунёга келмаган.\nҚиролича ўғлининг малика Дианага уйланишига қарши бўлганидек, унинг иккинчи никоҳига ҳам унчалик рўйхушлик бермаганди. Ўз навбатида набираси Уильям ва Кейтнинг никоҳига ҳам даставвал қарши чиққан. Кейтнинг ахлоқи, оммага ўта очиқ кийимларда кўриниш бериши бир неча бор “зоти олиялари”нинг ғазабига сабаб бўлган. Шунга қарамай, ёш оила олти йилдан бери аҳил ва бахтли яшаб келишмоқда. Дарвоқе улар яқинда Ҳиндистон ва Бутан давлатлари бўйлаб саёҳатдан қайтиб келишди. Хўш, нима сабабдан қиролича тахтни набирасига қолдирмоқчи? Аслида қиролича бир неча йилдирки тахтдан воз кечиши ҳақда бот-бот гапириб келади. Бироқ, у ҳамон дунёдаги энг машҳур ва қудратли қиролликнинг раҳбари сифатида мамлакатни бошқармоқда. Американинг машҳур Globe журнали Букингем саройидаги норасмий манбаларга таяниб, маълумот беришича, қиролича Елизавета II ўз ёрдамчиларига мазкур қарорини амалга ошириш учун тегишли ҳужжатлар тўплаш ҳақида кўрсатма берган. Аммо, Букингем саройининг расмий манбаларида ҳозирча бу хусусда аниқ маълумот йўқ. Гап-сўзларга қараганда, қиролича ўзини набираси олдида ҳамон айбдор сезади ва шаҳзода Уильямнинг тож кийиш маросими унинг онаси автоҳалокатга учраган куни, аниқроғи 2016 йилнинг 31 августида ўтказилиши мумкин.\nМанбаларнинг шаҳодатига кўра, қиролича бу ҳақда шахсан Уильям ва Кейтга уларнинг Ҳиндистонга сафар қилишларидан олдинроқ маълум қилган. “Шаҳзода Уильям ва герцогиня Кейт Мидлтон бу янгиликдан ўзларини йўқотиб қўйишган. Улар ҳали бу воқеага тайёр эмасликларини билдиришган. Улар ҳозир асосий вақтларини фарзандлар тарбиясига қаратишлари лозим, шу боис давлат ишлари билан шуғулланиш учун уларнинг вақти ҳам, имконияти ҳам йўқ. Аммо, қиролича ўз фикрида қатъий туриб оладиган бўлса, улар ҳам бу қарорга ҳурмат ила бош эгишдан бошқа чора тополмайдилар” деб ёзади мазкур журнал муаллифи.\nМишмишларга кўра, қиролича тўнғич ўғли ва унинг рафиқаси билан боғлиқ турли гап-сўзлар, можаролардан чарчаган. Қолаверса, у ўғли Чарльзнинг сиёсий иқтидорини тўлақонли деб билмайди ва унинг тимсолида ҳақиқий қиролни кўролмаслигини бир неча бор ошкор этган. Қироличанинг фикрича мамлакатни кучли, иродали, ўзига ишонадиган инсон бошқариши лозим. Қироличанинг бу тахлит кескин қарор чиқаришига ўғли ва келини билан боғлиқ янги можаронинг юзага келиши сабаб бўлган. Хабарларга кўра, жорий йил апрель ойининг бошларида австралиялик тадбиркор Саймон Доранте-Дэй ўзини Чарльз ва Камилланинг никоҳсиз туғилган ўғли деб эълон қилади. Доранте ўзининг 50 ёшлик юбилейи асносида боқиб олган бувиси ва бувиси бир пайтлар Букингем саройида ишлагани, эллик йил илгари қиролича ва унинг турмуш ўртоғи Филипп уларга яширинча янги туғилган чақалоқни тарбиялаб вояга етказиш учун топширганини маълум қилган. “Ана шу ўша чақалоқ ҳозир қаршингизда турибди” дея тантанавор эълон қилганди Саймон. Бу фикрини исботлатиш учун қироллик оиласи вакиллари – Чарльз ва Камилладан ДНК текширувчидан ўтишларини талаб қилади. Ҳар қалай Қиролича учун ҳар хил шубҳали шахсларнинг “четдан келиб тўрга даъво қилиши” ташвиш уйғотган, шу боис тахтни тинчгина “эгаси”га топшириб қўйишга қарор қилган бўлиши мумкин.


07:49 / 29.09.2016 | Oydin | 1972\nАссалому алайкум! Эримнинг характерлари жуда оғир, жаҳллари чиқса ҳеч кимни танимай шайтонлаб кетадилар, мазалари қочади. Буни даволаш дуолари, ўз аёлига нисбатан муомаласини тўғирлаш, уни тушуниш ва ҳхурмат қилиш дуолари борми?\nВа алайкум ассалом! Инсоннинг жисми бемор бўлгани каби руҳи ҳам бемор бўлади. Руҳни даволашни Қуръони каримда Расулуллоҳ соллаллоҳу алайҳи васалламга вазифа қилиб юклатилган. Аллоҳ таоло “Жума” сурасида : هُوَ الَّذِي بَعَثَ فِي الْأُمِّيِّينَ رَسُولًا مِّنْهُمْ يَتْلُو عَلَيْهِمْ آيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ وَإِن كَانُوا مِن قَبْلُ لَفِي ضَلَالٍ مُّبِينٍ۝ 2. У саводсизларга уларнинг ичидан Унинг оятларини ўқиб берадиган ва уларни пок¬лайдиган ҳамда уларга Китобни ва ҳикматни ўргатадиган Расулни юборган Зотдир. Ҳолбуки, улар илгари очиқ ойдин залолатда эдилар. Биз «саводсиз» деб таржима қилган маъно араб тилида «уммий» дейилиб, бу сўз ўқиш-ёзишни билмайдиган шахсга нисбатан ишлатилади. «Умм» она дегани. Демак, «уммий» сўзидан «онадан туғилгандек, ўқиш-ёзишни ўрганмай юрган» деган маънони тушуниш керак. Ўша давр араблари «уммий қавм» деб аталган, чунки уларнинг ичларида ўқиш-ёзишни биладиганлари жуда оз бўлган. Пайғамбаримиз Муҳаммад алайҳиссалом ҳам ўқиш-ёзишни мутлақо ўрганмаганлар. Албатта, Аллоҳ таолонинг улкан ҳикмати туфайли шундай бўлган. Нима учун ҳикмат, деяпмиз? Чунки саводсиз жамиятда уммий бўлиб ўсган, умрида ҳеч нарса ўқимаган-ёзмаган, ўзга динлар, шариат ва маданиятлардан бехабар ҳолда вояга етган, пайғамбар бўлганларидан кейин ҳам ўқиш-ёзишни ўрганмаган бир одам қирқ ёшга тўлганларида Аллоҳнинг иродаси билан халқларни дунёда энг мукаммал дин бўлмиш Исломга даъват қила бошладилар. У кишига Қуръони Карим оятлари тушиб, ўтган ишлар, келажак воқеалар, ахлоқ ва одоб қоидалари, ибодатлар, иқтисод ва умуман, инсон ҳаётининг барча тарафларини ўз ичига қамраб олган, унга икки дунё саодатининг кафолатини берадиган ҳукмларнинг баёни келди. Орада замонлар ўтиши ва илм-фан ривожланиши билан Қуръони Карим мўъжизалари тасдиқланиб бормоқда. Саҳрода ўсган, ўқиш-ёзишни ўрганмаган одамдан барча замонларнинг энг ҳақ таълимоти ўз-ўзидан чиқмаслигини, бу ишга фақат оламлар Парвардигоригина Ўз қудрати, илми ва ҳикмати билан қодир эканини тушуниш қийин эмас. Бунга дўст ҳам, душман ҳам тан бермасдан, иложи йўқ. Энди бевосита ояти кариманинг шарҳига ўтайлик. «У саводсизларга уларнинг ичидан Унинг оятларини ўқиб берадиган ва уларни пок¬лайдиган ҳамда уларга Китобни ва ҳикматни ўргатадиган Расулни юборган Зотдир». Аллоҳ таоло арабларга ўзларининг ичидан чиққан ва ўзларига ўхшаш уммий кишини элчи қилиб юборганини таъкидламоқда. Бу элчи Муҳаммад алайҳиссаломдирлар. Бу элчининг вазифалари жумласига қуйидагилар киради: Ўша уммий Пайғамбар арабларга «...Унинг оятларини ўқиб берадиган...» Яъни Набий алайҳиссалом ўзларига Аллоҳ таоло томонидан тушаётган Қуръони Карим оятларини уммий қавмларга етказадилар; «...ва уларни поклайдиган...» Яъни ўша Пайғамбар уларни куфр ва гуноҳлар ботқоғидан поклайди. Уларнинг қалбларини, руҳларини, виждонларини, муомалаларини, хуллас, барча-барча тарафларини поклайди; «...ҳамда уларга Китобни ва ҳикматни ўргатадиган...» «Китоб»дан мурод Қуръони Каримдир, яъни ўша Пайғамбар уларга Қуръон таълимотларини, ундаги амрларни, қайтариқларни ва аҳкомларни ўргатади. «Ҳикмат»дан мурод эса Пайғамбаримизнинг суннатларидир. «Суннат» Набий алайҳиссаломнинг сўзлари, қилган ишлари ва ўзгалар томонидан айтилган сўз ёки қилинган ишни маъқуллаганликларидан иборатдир. Суннат мусулмонлар учун Қуръондан ке¬йинги иккинчи манба ҳисобланади. Динимизнинг кўпгина аҳкомлари, ҳаётимиздаги зарур таълимотлар Набий алайҳиссаломнинг суннатлари, ҳадисларидан олингандир. «Ҳолбуки, улар илгари очиқ ойдин залолатда эдилар», дегани Исломдан олдин дунё халқлари қаттиқ адашувда бўлганлигига, улар жаҳолат ботқоғида қулоқларигача ботиб ётганлигига ишорадир. (“Тафсири Ҳилол” китобидан). Кейинчалик бу вазифани “Руҳий тарбия”, “Тазкиятуннафс” деб номланди ва ҳар даврда бунинг мутахассислари етишиб чиқдилар. Расулуллоҳ соллаллоҳу алайҳи васалламнинг замоналаридан ҳозирги кунимизгача Ислом умматининг олимлари ҳам, омилари ҳам ботиний покланиш, хулқини сайқаллаш ва Аллоҳ таолонинг ҳузуридаги олий мақомларга эришиш учун ушбу соҳа мутахассислари билан доимий алоқада бўлиб келмоқдалар. Устозимиз Шайх Муҳаммад Содиқ Муҳаммад Юсуф раҳимаҳуллоҳ тазкия мутахассисларидан ҳам эдилар. Бу борада “Руҳий тарбия” ва “Тасаввуф ҳақида тасаввур” номли китобларини ёзганлар. Эрингиз билан бирга шу китобларни мутолаа қилсангиз жуда кўп фойда топасизлар. Бундай ҳолатда шу соҳа мутахассислари ҳар бир таомни “Бисмиллаҳ”ни айтиб тайёрлаш, таом тайёрланаётган идишга кўп бора “Бисмиллаҳ”ни ўқиб дам солишни ва иложи бўлса, зам-зам сувни олиб “Бисмиллаҳ”ни 786 марта ўқиб дам солиб эрига ичиришни тавсия қилишади. Бу бирор оят ёки ҳадисда келган эмас, лекин машойихларнинг тажрибасидан маълум бўлган. Валлоҳу аълам!\nГунохлар ўйлаш хақида\nҚабр вқ ўлим\nонани рози қилиш\nПсихология ва ислом\nНафсга алданиб қолиш\nАсаломуалейкум ва рахматулаий ва барокоти


Каталониядаги референдум: Испания иқтисодиётига нима таҳдид солмоқда? - 4 Октября 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2018-02-23, 8:26 PM\nГлавная » 2017 » Октябрь » 4 » Каталониядаги референдум: Испания иқтисодиётига нима таҳдид солмоқда?\nКаталониядаги референдум: Испания иқтисодиётига нима таҳдид солмоқда?\nЯкшанба куни Каталонияда мустақилликқа доир референдум бўлиб ўтди. Унинг натижалари Испания ва Европа учун жиддий иқтисодий таъсир кўрсатади. Овоз бериш жараёни айнан мамлакатнинг ўн йиллик таназзулдан кейин ўзига келаётган вақтда бўлиб ўтмоқда. Ахир Каталония — унинг нисбатан самарали ҳудуди-ку.\nМустақиллик бойлик сари йўл сифатида\nИспания иқтисодиётининг деярли бешдан бир улуши Каталонияга тўғри келади, боз устига, у рекорд даражали 25 фоиз эскпортни ишлаб чиқаради.\nКаталония ғазнага ҳукуматдан оладиганидан-да кўп (ички солиқларнинг умумий ҳажмидан 21 фоиз) пул топширади.\nАйнан шу иқтисодий номувофиқлик — мустақиллик тарафдорларининг асосий далили: уларнинг таъкидлашича, Мадридни боқиш тўхтатилса, Каталониянинг бюджет дефицити профицитга айланади.\nШунингдек Каталония инвестицияларнинг катта қисмини жалб қилиб келади - Испаниядаги деярли барча хорижий компанияларининг учдан бир қисми минтақа пойтахти, Барселонадан қўним топган. Масалан, Volkswagen ва Nissan'нинг Барселона остида ўз заводлари бор.\nКўп саволлар жавобсиз қолмоқда, Европа Иттифоқига аъзолик ҳам шулар жумласидандир. Агар Каталония ЕИга аъзолик учун алоҳида ариза берадиган бўлса, ҳозирги блокнинг барча аъзоларини, жумладан Испанияни ҳам унинг номзодини қўллаб-қувватлашига кўндириши керак бўлади.\n"Ҳозирги вақтда Каталониянинг ЕИ таркибида мустақил мамлакат бўлиш учун деярли имкони йўқ", - дея келтиради CNN Money нашри Berenberg Bank иқтисодчиларининг сўзларини.\nБлокдан чиқиш Каталонияда ишлаб чиқарилган ва ЕИ ҳамда бошқа мамлакатларга экспорт қилинадиган товарлар нархининг ошиш эҳтимолини келтириб чиқаради.\n"У Жаҳон савдо ташкилоти аъзоси бўлмаган қисқа рўйхатдаги мамлакатлар қаторига қўшилади, бу дегани, жиддий савдо тўсиқларига дуч келади", - дейди Лондоннинг Capital Economics тадқиқот компанияси иқтисодчиси Стивен Браун.\nБрауннинг айтишича, ушбу қадам Каталонияда импорт товарлар нархининг ошишига ва, табиийки, ишчи ўринларнинг йўқолишига олиб келади.\nМустақиллик Каталония ҳукумати учун давлат займлари жараёнини мураккаблаштириши мумкин: 2016 йилда Moody's ва S&P рейтинг агентликлари унинг кредит рейтингларини пасайтирди.\nМинтақа ички валюта сифатида евродан фойдаланишда давом этиши мумкин, бироқ Европа марказий банкидаги ўрнини сақлаб қола олмайди.\nИспанияга нима бўлади?\nИспания Олий суди референдумни ноконституцион деб атаб, уни тақиқлади. Шундай бўлса-да, сепаратист минтақавий ҳукумат барибир овоз бериш жараёнини қўллаб-қувватлади.\nБундай даражадаги ажралиш Испания бюджетига катта зиён етказади ва ноаниқликни келтириб чиқаради.\nАгар Каталония бир томонлама тартибдаги мустақилликни эълон қилса, у давлат қарзидаги улушидан воз кечиши мумкин.\n"Ҳозирча испан иқтисодиёти қандайдир жиддий таъсир остига тушмаган бўлса-да, Каталониянинг ажралиши билан истеъмолчилар ишончи пасайиб, маҳаллий бизнес зиён кўриши мумкин", - дейди Браун.\nУёғи нима бўлади?\nИнвесторлар учун энг даҳшатлиси — бу ноаниқлик. ING иқтисодчиси Жеффри Минне шундай дейди:\n"Буюк Британиянинг ЕИ таркибидан чиқиши каби, Каталониянинг ажралиши ҳам ҳеч қандай яхшиликка олиб келмайди, деб ҳисоблаймиз - минтақада узоқ муддатли ноаниқлик муқаррар бўлиб, ҳойнаҳой, муаммо хусусий секторда бўлади".\nCity Index тадқиқот бўлими раҳбари Кэтлин Брукснинг сўзларига кўра, сепаратистларнинг референдумдаги ғалабаси евронинг 5 фоизга пасайишига олиб келиши мумкин.\n"Энди эса Каталония ҳукумати референдумнинг ижобий якунларини Испания ҳукумати билан бўлғуси музокараларда асосий қурол сифатида қўллашга ҳаракат қилади", - дейди IHS Markit'дан Лоуренс Аллан.\nКатегория: DUNYO YANGILIKLARI / ДУНЁ ЯНГИЛИКЛАРИ | Просмотров: 115 | | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


“Бирлик”га ташланаётган ғаламисларнинг виждони борми? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nАкбарали Ориф - “Бирлик”га ташланаётган ғаламисларнинг виждони борми?\nСайт маъмуриятидан: Акбарали Ориф - “Бирлик” Партияси Марказий Кенгашининг аъзоси, партиянинг Андижон вилояти ташкилотининг раиси. Андижондаги 2005 йил 13 май хунрезлигидан сўнгра, бу воқеага норозилик билидириш мақсадида Тошкентда 30 майда ўтказилиши керак бўлган “Бирлик”нинг митингига қатнашиш учун кетаётганда милиция тарафидан ушланиб уйига қайтариб юборилган, 5 июнда эса қамалаган. 2006 йил 12 январгича Тоштурмада сақланди. 12 январда Тошкент вилояти Тўйтепа судида яна 4 нафар “Бирлик” фаоли (Ҳамдам Сулаймон, Нурмуҳаммад Азиз, Мусажон Бобожон, Дилмурод Муҳиддин) билан биргаликда яширинча судланди. Суд Дилмурод Муҳиддинни 5 йилга қамади, қолганлар, жумладан, Акбарали Ориф 3 йилга шартли озодликдан маҳрум этилиб, суд залидаёқ озод қилинди. Уларга Андижондаги хунрезликни қораловчи “Бирлик”нинг баёнотини тарқатиш айби қўйилган. Бундан кейин ҳам тазйиқлар давом этгач, Акбарали Ориф ўтган йили Ўзбекистонни тарк этишга мажбур бўлди, ҳозир сиёсий қочқин сифатида Данияда яшайди.\nҚуйида унинг махсус “Ҳаракат” учун ёзилган лавҳвси билан танишишасиз.\nАвваллари ҳам шу кунларда ҳам Ўзбекистонда мухолифатнинг асосий кучи, шу кунларда эса мамлакат ичида реал фаолият олиб бораётган бирдан бир ташкилот – “Бирлик” Партиясига душманлик руҳида бўлган, айни замонда, мухолифатчликга ҳам даъво қилаётган Исёнкор, Ватандош каби сайтларда тутуриқсиз, мантиқсиз, партиямизга нисбатан туҳмат тўла мақолалар чиқаётгани одамни ажаблантиради. Ўйлаб қоласан киши – у ерда ёзаётганларнинг кўзи кўр эмасми, виждони борми ўзи?\nШу кунларда бу сайтларда эълон қилинган Ҳазратқул Худойберди ва Юсуф Расул каби кимасаларнинг мақолаларида “Бирлик йўқ бўлиб кетган ташкилот” дейилган даъволарни кўрдим. Булар ким ўзи? Оғзига нима келса айтаберадиган ғаламисларми? Ҳа, шундай.\nУлар “Бирлик” 10 йиллик танаффусдан кейин 2003 йили Ўзбекистонда мухолифатнинг тирилганини эълон қилган ва ўшанда ўз қурултойини ўтказган биринчи ташкилот эканлигини билмайдиларми?\n“Бирлик” расман рўйхатдан ўтиш учун Адлия вазирлиги билан ҳуқуқий майдонда кураш олиб борган ва бораётган ташкилот эканлигини билмайдиларми?\nРўйхатдан ўтиш учун керак бўлган 5 минг аъзоси бор бўлган ягона ташкилот эканли-гимизни билишмайдими? Кейин ташкилот аъзоларимиз сонини 20 мингдан ҳам ошириб, уларнинг рўйхатини Адлия вазирлигига қайтадан топширганимизни билишмайдими?\n2004 йил парламент сайловларида фақат “Бирлик” Партияси 10 сайлов округидан номзод кўрсатолганини ҳам билишмасмикан?\nАндижондаги ҳукуматнинг қонхўрлигини “Бирлик” номидан қоралагинимиз учун мен шахсан ўзим, бир қатор сафдошларим билан 7 ой қамоқда ўтирганимни ҳам эшитишмаганми?\nМен қамоқда ўтирганимни миннат қилмоқчимасман, халқим, ватаним учун бундан ортиқ қурбонликкка ҳам тайёрман, аммо, бу ғаламисларнинг ифлослигини қандай изоҳлаш мумкин?\nБалки, улар Андижон воқеаларидан кейин фаолиятимиз мажбуран сустлашганини ўйлашаётгандир. Ундай бўлса, улар кейинги воқеаларни мутлақо билмасдан шундай мақолалар ёзишмоқдами?\nВоқеаларни билмаган, уларни кузатма-ганлар, мақола ёзишга ҳақлари борми? Қайта савол қўяман, уларнинг виждони борми ўзи?\nКелинг фактларга мурожаат қилайлик. Мен ҳамма сайтларни, жумладан, “Эрк” партияси 53-54-чилар фракциясининг сайтларини ҳам кузатиб бораман. Сўнгги йилларда бу партиянинг фаолиятига доир бирорта хабар кўрмадим. Чунки фаолиятнинг ўзини йўқлигини биламан.\nБиз эса 2003-06 йилларда Андижонда мисли кўрилмаган даражада фаолият олиб бордик. Вилоят ташкилотимизда 4 мингга яқин аъзо бор. Шу даврда “Эрк” партиясининг ҳеч қандай фаолиятини кўрмадим.\nЎша ғаламизслар даҳол қарши савол қўйиб: “4 минг аъзо билан нима қилдинглар?” деб сўрашлари мумкинлигини тушунаман.\nБиз раисимиз Абдураҳи Пўлат кўп марта такрорлагандек, на коммунистик фанатиклар, на исломий жоҳиллар эмасмиз. Биз демократик йўллар билан курашамиз. Бугун бунинг учун имкониятлар оз. Аммо, биз шу йўналишда ишимизни барибир давом эттирамиз ва ғалабамизга ишонамиз. Ҳазратқул ва Юсуфлар узоқдан туриб бекорга қоғоз тўлдиришдан кўра, бизга ёрдам берсалар, ишимиз яна ҳам тезороқ кетармиди.\nБиз Андижон қатлиомидан кейин ҳам фаолиятимизни тўхтатмадик. Сайтлардаги хабарлардан ҳам маълумки, қолган мухолифат гуруҳлари йўқ бўлиб кетгани учун, ҳукумат бутун кучини бизга қарши ташлаб, на вилоятларда на Тошкентда партия аъзолари учун актив фаолият олиб боришга имкон бермади.\nШундай бўлса ҳам, 2006 йилнингг охирида, аниқроғи, 2006 йил 11 ноябрда, Европа Иттифоқининг Ўзбекистон билан алоқаларини тузатиш ҳаракатларидан фойдаланиб, “Бирлик”нинг Марказий Кенгаши мажлисини ўтказишга муваффақ бўлдик. Бу йилнинг ўзиида икки вилоятда (Наманган ва Жиззахда) партия ташкилоти конферен-цияларини ўтказдик, янги раислар сайланди. Яқинда, 16 августда партиямиз Марказий Кенгаши Ҳайъатининг мажлисини Тошкентда ўтказиб, бу йил бўладиган президент сайловида қатнашиш учун қилинадиган ишларнинг аниқ режаларини туздик.\nБулар партявий фаолият бўлмаса, Ҳазратқул ва Юсуф каби ақли етарсиз одамлар фаолият деганда нимани тушунадилар? Балки, улар фаолият деганда ўз-ўзини порталтувчи бомба-одамлар етиширишни (бир маҳаллар “Эрк” шуни орзу қиларди) ва террористик ишлар қилишни тушунишар. Улар тушунса тушунаверсин, амма у бизнинг йўл эмас.\nАйтилган мақолаларнинг муаллифлари ўзларини ҳақиқатдан йироқ одамлар эканлик-ларини кўрсатиб бўлдилар. Шундай бўлса ҳам мен уларни тушунишга ҳаракат қиламан. Ўйлайманки, уларнинг фикри – юрт ташқа-рисида яшаётган собиқ мухолифатчиларнинг фикридир. Ҳа, улар собиқ мухолифатчилар.\nЎзбекистон ҳукуматининг тазйиқлари остидан қочиб келишган бўлишса ҳам, ташқаридан туриб нима қилиш мумкинлигини тушунмасдан боши берк кўчага кириб қолганлар.\nШу сабадан ўзлари мухолифатчилик фаолиятини тўхтатиб, Ўзбекистон ичида фаолият олиб бораётганларни камситишни ўзларига янги касб қилиб олганлар. Шу йўл билан ўзларининг ожизликларини бекитмоқчилар.\nКутиш керакки, Андижон воқеалардан кейин ташқарига чиқиб кетишга мажбур бўл-ганларнинг бир қисми ҳам уларга қўшилади. Аммо, уларнинг йўли ўлимга маҳкум.\nБиз бирликчилар учун асосий кураш майдони Ўзбекистон. Юрт ташқарисидаги фаоларимизнинг асосий вазифаси – юрт ичкарисидагиларга ёрдам бериш. Биз юрт ташқарисида ташкилотланиш ғоясини қўрқоқлик белгиси сифатида рад этамиз.\nҲазратқул ва Юсуф каби қўрқоқларга жавобим шу: “Бирлик”нинг обрўсини туширишга кучингиз етмайди.\nЯқинда ўша бизга душман бўлган сайтларда – аввал Исёнкорда, кейин Эркинюртда ўзбекларнинг мутлақо кўпчилиги “Бирлик” учун овоз бергани ва шармандаси чиққан сайтлар ёпилиб кетиши биз учун энг муҳим ва юксак баҳо эканлигини эслатиб ўтмоқчиман.


СOVID-19 12.05.2020 12:52\nБефарқ бўлишга ҳаққимиз йўқ!\nКўпи кетиб, ози қолди, деб ўйлагандим. Ҳали хотиржамликка берилишга эрта эканини ён-атрофимизда рўй бераётган жараёнлар яна бир карра исботламоқда.\nБир ҳафталар илгари касалланиш динамикаси анча пасайиб қолгани, карантин қоидалари эса босқичма-босқич юмшатила бошланганиданми, назаримда кўпчиликда шу каби фикр бўлгани рост.\nКимларнингдир ниқобсиз юрганига ҳам кўзимиз тушди. Бу ҳол айниқса, ўспиринлар, ёшларда кўпроқ кўзга ташланмоқда. “Менга юқмайди”, “Иммунитетим кучли”, “Унча-мунча касаллик мендан нари юради” қабилидаги қарашлар мутлақо нотўғри эканини, ҳеч ким бу тушунарсиз, кўринмас балодан кафолатланмаганини дунёда рўй бераётган воқеалар кўрсатиб турибди.\nЮқиши ўта тез ва юқори, тузалиши эса анча қийин ушбу дард мамлакатимизда зарурий барча эҳтиёт чоралари, белгиланган қонун-қоидаларга оғишмай амал қилиш, шифокорларнинг фидойилиги, ҳарбийлар, ички ишлар, гвардиячилар, фавқулодда хизмат ходимларининг касбига садоқати туфайли бартараф этилмоқда.\nРеспублика махсус комиссиясининг қарорига кўра, ҳудудлар инфекциянинг тарқалиши ва беморларнинг соғайиши кўрсаткичига қараб уч тоифага ажратилди. Таҳлиллар доимий олиб борилиб, уларнинг ҳар бирида чекловлар бекор қилиниши ёки кучайтирилишига алоҳида эътибор қаратилмоқда.\nКейинчалик вилоятлар, эндиликда эса туман ва шаҳарлар ҳам муайян тоифага ажратилишига эътибор қаратиляпти. Буларнинг бари ижтимоий-иқтисодий ҳаётнинг бир маромга тушиб боришида муҳим омил бўлмоқда.\nКўпчилик, айниқса, ёши улуғ ҳамюртларимиз, нуронийлар, саломатлигига масъулият билан қаровчилар карантин қоидаларига оғишмай, тартиб-интизом билан амал қилгани диққатга сазовор. Бироқ ҳануз ниқобда юриш, уни тўғри тақиш, ижтимоий масофаланиш, шахсий гигиена қоидаларига риоя этмаётган, уни қўпол тарзда бузаётган ҳамюртларимизнинг борлиги наинки уларнинг ўзига, балки атрофидагиларга ҳам хавф солмай қолмайди. Ахир мамлакат ичкарисида ҳам касаллик аломатлари аниқланаётганлар бор-ку! Гувоҳи бўлаётганимиздек, ўта хавфли бу касалликнинг оғиз, бурун, кўз шиллиқ пардаси орқали осонгина юқиши эҳтимоли жуда юқори экани, шу тариқа коронавирусни қандай бақириб олгани ўзи ҳам тузук-қуруқ англай олмаётганлар ҳам борлиги жуда афсусланарли.\nШундай экан, ўзимиз ва атрофдагиларнинг саломатлигига бефарқ бўлишга ҳаққимиз йўқ!


«Сардоба иши» бўйича 17 нафар мансабдор жиноий жавобгарликка тортилган. Айблов хулосаси Олий суд муҳокамасига ўтказилди - YANGILIK .RU yangilik.ru\nApr 30, 2021 Cирдарё\nАбдулла Қўлдошевга таяниб, «Халқ Сўзи Online»нинг хабар беришича, Сардоба сув омборини лойиҳалаштириш, қуриш ва тўғоннинг эксплуатацияси жараёнида хато ва камчиликларга йўл қўйилганлиги ҳолати бўйича буюртмачи, лойиҳачи, қурилиш ташкилотлари ҳамда эксплуатация хизматининг 17 нафар мансабдор ва мутасадди шахслари жиноий жавобгарликка тортилган. Айни пайтда уларга нисбатан айблов хулосаси Олий суд муҳокамасига ўтказилган.\nМазкур воқеага дахлдор барча мансабдор шахсларнинг хатти-ҳаракатларига яқин кунларда суд томонидан ҳуқуқий баҳо берилади. Бу ҳақида жамоатчиликка қўшимча ахборот тақдим этилади.\nЭслатиб ўтамиз, 2020 йил 1 май куни Сирдарё вилоятидаги Сардоба сув омбори тўғонининг емирилиши натижасида юз берган сув тошқини оқибатида бир қанча аҳоли пунктлари, бино-иншоотлар ҳамда экин майдонлари жиддий талафот кўрди. Энг ачинарлиси, мазкур ҳодиса туфайли 6 нафар фуқаро қурбон бўлиб, бир киши бедарак йўқолди.\nЯна 2 та ОТМ вақтинчалик масофавий таълимга ўтказилди\nАнгренда қизнинг сир сақланиши керак бўлган суратларини тарқатиб юборган йигитга жиноий иш қўзғатилди


Қуръондаги ҳақиқат ёхуд Жорж Флойд эмас, АҚШнинг дунёда устунлигига жаноза ўқиляпти | Qalampir.uz\nТаҳлил\t06 Июнь 20:52 75887\nЎн кундирки, АҚШ бутун мамлакатни қамраб олган намоший ва тартибсизликлар сабаб ўз ёғига “қовурилиб ётибди”. Афроамерикалик Жорж Флойднинг полиция томонидан ўлдирилиши сабаб келиб чиққан ушбу кенг қамровли норозиликнинг томири IV аср олдин ҳали мустақил АҚШ давлати ташкил топмаган даврларга тақалади ва замонлар оша ривожланиб келган. Ўтган вақт давомида ирқчилик сабаб ўнлаб бугунги кундагидек катта намойишлар ва қўзғолонлар бўлиб ўтган.\nАйнан шу иллат сабаб 1861-1865 йиллар давомида АҚШ фуқаролик урушини бошдан кечирди. Уруш якунида АҚШ Конституциясида қулдорлик бекор қилиниб, қора танлилар озод қилинди. Аммо қуллик тугаган бўлса ҳам, ирқчилик тугамади. Аксинча, бу можаролар янада авж олди. Урушдан сўнг қулдорликни ёқлайдиган ва ирқчилик кайфиятидаги қатлам қора танлиларни камситишда давом этди.\nРасмий равишда ирқий ажратиш 1865 йилда АҚШ Конституциясига қулликни тақиқловчи 13-ўзгартириш киритилганидан бери мавжуд. Унинг биринчи белгилари сифатида миллатлараро никоҳ ва муносабатларнинг тақиқланиши, оқ ва қора танлилар учун алоҳида ўқув муассасалари ҳамда транспорт, яшаш учун алоҳида маҳаллалар (геттолар), алоҳида негр ҳарбий қисмлари ташкил қилиниши ва шу кабиларни олиш мумкин. Буларнинг барчаси ўз-ўзидан келиб чиқадиган тартибсизликларга омил бўлиб хизмат қилган. Тартбсизликлар оқибатида тинч аҳоли нобуд бўлган, шаҳарларга катта миқдордаги моддий зарар етказилган. Бунинг олдини олиш учун муайян ҳудудларда фавқулодда ёки ҳарбий ҳолат жорий этишга тўғри келган.\nИрқчиликнинг дастлабки нишонаси – дарвинизм\nАвтобусларда қора танлилар учун алоҳида жойлар белгиланган\nИрқчиликнинг илк илдиз отишига сабаб бўлган ҳодиса 1676 йилда Натаниел Бекон томонидан Виржиния губернатори ва бой ер эгаларининг камбағал колонистларни эксплуатация қилиш тизимига қарши қўзғолони бўлган. Қўзғалон якунида томонлар энди фақат қоратанли одамларни қул қилиб ишлатиш ҳақида келишувга эришганлар. Ушбу келишувдан сўнг қоратанлиларнинг узоқ давом этган қуллик даври бошланди.\nГарчи, АҚШ Конгресси 1808 йилда Африкадан янги қулларни олиб киришни тақиқлаган бўлса-да, бу амалиёт камида яна ярим давом этди. 1844 йилда Европа давлатларининг қул савдосига қарши норозиликларига жавобан АҚШ Давлат котиби Келхоун, ҳозирда мавжуд фанлар қоратанлилар ва оқлар ўртасидаги туб фарқлар ҳақида гувоҳлик беришини ва шунинг учун ирқлар ўртасидаги мавжуд муносабатлар мақбул иш эканлигини айтиб ўтди. Бу афроамерикаликларнинг ғазабини келтирди.\nXIX асрнинг иккинчи ярмида АҚШда Европада бўлгани каби ижтимоий дарвинизм ва евгеника ғоялари тарқала бошлади. Дравинизм – бу турларнинг табиий танланишини изоҳловчи қараш. XIX асрнинг охири ва XX асрнинг биринчи ярмида Америка илмий адабиётларида баъзи ирқлар ва халқларнинг маданий ривожланишга қодир эмаслиги ҳамда бошқаларнинг “танланганлиги” ҳақидаги даъволар учрайди.\nИқчилик қурбонлари: Мартин Лютер Кингдан Жорж Флойдгача\nМартин Лютер Кингнинг ҳаракати Маҳатма Ганди таълимотига асосланган бўлган\nАмерикада қоратанлиларнинг ўлдирилиши илк бор кескинликка сабаб бўлаётгани йўқ. Афроамерикаликнинг ўлдирилиши билан боғлиқ энг шов-шувли ҳодиса 1968 йилда содир бўлган. Ўшанда Теннеси штатининг Мемфис шаҳрида қора танли ҳуқуқ ҳимоячиси Мартин Лютер Кинг қотиллик қурбони бўлган. Флойд ўлимидан кейин машҳурликка эришган бўлса, Кинг ҳаётлигидаёқ камситилган қатлам қаҳрамони бўлиб улгурганди. Унинг ўлими АҚШда катта намойишларни бошлаб берганди.\nШу ўринда Мартин Лютер Кинг ҳақида маълумот бериб ўтсак. У америкалик қоратанлиларнинг ҳимоячиси бўлган. Кинг Маҳатма Ганди таълимоти асосида яъни, зўравонликсиз мақсадга эришиш йўлидан борган. Шу сабаб, 1964 йил 14 октябрда Кинг зўравонликсиз ирқий тенгсизликка қарши курашгани учун “Нобель” мукофотига сазовор бўлган.\nМартин Лютер Кинг Теннесси штатининг Мемфис шаҳрида 1968 йил 4 апрелда 39 ёшида ўлдирилган. Кингнинг ўлдирилиши бутун мамлакат бўйлаб 60 дан ортиқ шаҳарда тартибсизликларни келтириб чиқарган. Беш кун ўтгач, Президент Линдон Жонсон Кинг учун миллий мотам кунини эълон қилди. Кингнинг дафн маросимида 300 мингга яқин киши қатнашган.\nКингнинг ўлими куниёқ пойтахт Вашингтонда тартибсизликлар бошланиб кетади. Катта оломон кўчалар бўйлаб юриб, Оқ уй томон келди. Президент Линдон Жонсон дарҳол федерал қўшиндан ёрдам учун 13 600 аскарни сафарбар қилади. Денгиз пиёда аскарлари Капитолий зинапояларига пулемётлар ўрнатган ва 3-пиёда аскарлари эса Оқ уйни қўриқлаш учун шай бўлган. Ўшанда шаҳар ҳокими комендантлик соати жорий қилиб, шаҳарда алкоголь ва қурол сотишни тақиқлайди. Эҳтиёт чораларига қарамай, тартибсизлик натижасида 12 киши ҳалок бўлган, 1097 киши жароҳатланган ва 6000 дан ортиқ одамлар ҳибсга олингаан. 1200 га яқин бино ёниб кетган, уларнинг 900 га яқини дўконлар бўлган.\nБундан олдин қора танлиларнинг ўдирилиши бўлмаганми? Албатта, бўлган. Кингнинг ўлими юқорида айтганимиздек, улар орасидаги энг оламшумули. Агар тарихга назар ташлайдиган бўлсак, ўнлаб шундай воқеаларнинг “егизакларини” кўришимиз мумкин.\nЮжин Уильямс ва Чикагодаги тартибсизликлар\nЧикагонинг шаҳар пляжларида ирқий ажратиш тизими мавжуд эди. Бунда пляжга келган қоратанлилар ўзлари учун ажратилган махсус ҳудудда чўмилиши ва дам олиши мумкин бўлган. 1919 йил 27 июлда соҳилда чўмилаётган қоратанли ўспирин Южин Уильямс сувдаги ирқ бўйича ажратадиган чегарани кесиб ўтди. Шундан сўнг, Южин оқлар томонидан тошбўрон қилинди ва чўкиб кетди. Бунга гувоҳ бўлган қоратанли билан боғланган оқтанли полициячи қотилни ҳибсга олишдан бош тортди ва гувоҳни ўзини ҳибсга олди. Полиция ходимининг ҳаракатлари қоратанлиларнинг ғазабини қўзғатди. Бироздан сўнг уларга тўпланган оқтанлилар ҳужум қилишди.\nОқ ва қоратанлилар тўқнашувлари шаҳар бўйлаб тарқалди. Оқтанли одамлар қоратанли йўловчиларни уриб, улар юрадиган жамоат транспортини ағдариб юборди. Кечалари қоратанлилар яшайдиган жойларга ўт қўйишди ва қотилликлар уюштирилди. Полиция ҳужум қилаётган оқлар томонида бўлганлиги сабабли, қоратанлилар уларга ҳам қаршилик кўрсатишга мажбур бўлишди. Тартибсизликлар натижасида 15 нафар оқ ва 23 нафар қоратанли ўлдирилди. 195 нафар оқтанли ва 342 нафар қоратанли тан жароҳати олди. Ёнғинлар туфайли мингдан ортиқ қоратанлилар ўз уйларини йўқотишди. Қотилликлар учун оқларнинг ҳеч бири жазоланмади.\n1921 йил 30 май куни асосан қоратанлилар яшайдиган Талса шаҳри ва унинг 35 та даҳасида АҚШ тарихидаги энг катта тартибсизликлардан бири бошланди. Бу кўтарилишга 17 ёшдаги Дик Роуленд исмли ўспиринни ўлимга ҳукм қилишга уринишгани сабаб бўлди.\nВоқеа Дик Роуленд Сара Пейж исмли оқтанли қизга ҳужум қилганликда айбаниши билан бошланган. Шаҳар шерифи Уилерд Маккалоу бу воқеа бўйича детектив Генри Кармайкни чақиради ва ўсмир айбдор деб топилиб, қамоқхонага олиб кетилади. Шундан сўнг, шаҳарнинг афроамерикалик аҳолисида Дикни ўлдиришлари мумкинлиги бўйича хавотир вужудга келади ва улар Талса қамоқхонасига қараб боришади. Шу вақтда оқтанлиларнинг қуролланган отряди ҳам турмага етиб келади. Айтишларича, отряд орасида Ку-Клукс-Клан террорчилик ташкилоти аъзолари ҳам бўлган.\nТурма ташқарисига йиғилган оломон Дикнинг ўлимига йўл қўйилмаслигини айтади ва шундан сўнг отишма бошланиб кетади. Тез орада шаҳарнинг ярми вайронага айланади. Шаҳарда асосан бинолар ёғочдан қурилгани боис деярли барча биноларга ўт қўйилади. Шаҳарнинг қоратанлилар яшайдиган ҳудуди – Гринвуд 100 фоиз олов ичида қолади.\nВоқеа натижасида 350 киши ҳалок бўлди. Уларнинг 300 нафардан ортиғи қоратанлилар бўлган. Камида 800 киши жароҳатланди. 1256 та турар-жой, савдо ва коммунал бинолар, яъни Гринвуднинг деярли барча бинолари бутунлай ёқиб юборилди. Суд натижасида қоратанлилар айбдор деб топилди ва ҳибсга олинди. Лекин, уларнинг ҳеч бири суд қилинмди. Оз вақт ўтгандан сўнг барча айбдорлар, шу қаторда Дик ҳам озод қилинди. Орадан 89 йил ўтиб, яъни 2010 йилда қоратанлилардан бўлган АҚШ Президенти Барак Обама даврида ушбу ғалаён қурбонларига атаб ёдгорлик ўрнатилди.\nСинсиннати шаҳридаги оммавий тартибсизликлар\nБу ҳодиса ҳам қоратанли фуқаронинг ўлдирилиши билан бошланди. Жараён 2001 йил апрель ойида 19 ёшли афроамерикаликнинг оқ танли полиция ходими томонидан ўлдирилиши муносабати билан бошланган.\n2001 йил 7 апрель шанба куни кечқурун полициядан яширинишга уринган 19 ёшли Тимоти Томас ўлдирилди. 8 апрель душанба кунидан бошлаб афроамерикаликлар шаҳарда тартибсизликлар бошлади. Сешанба куни шаҳарнинг тарихий марказидаги бозор ёқиб юборилди. Норозилик билдирган фуқаролар дўконлар ва идораларни талон-тарож қилишди. Полиция ходимлари шаҳар маъмурияти биносини кўздан ёш оқизадиган газ ва пластик ўқлардан фойдаланган ҳолда ҳимоя қилдилар.\n12 апрель куни шаҳарда фавқулодда ҳолат эълон қилинди ва комендантлик соати жорий этилди. Шундан кейин тартибсизликлар тўхтатилди. Тартибсизликлар натижасида 60 дан ортиқ киши жароҳатланди.\nАҚШнинг Миссури штатидаги Фергусон шаҳрида 2014 йил 9 август куни намойиш ва тартибсизликлар бошланди. Бунга 18 ёшли қоратанли Майкл Браун 28 ёшли оқ полиция ходими Даррелл Уилсон томонидан ҳибсга олиш пайтида отиб ўлдиргани сабаб бўлди. Норозилик намойиши иштирокчиларининг аксарияти маҳаллий афроамерикалик ҳамжамият аъзолари эди. Тартибсизликлар асосан Twitter ва бошқа ижтимоий тармоқларда, Браун қўлларини кўтарганига қарамай, яъни ирқий сабабларга кўра ўлдирилганлиги ҳақидаги хабар тарқалганидан кейин бошланди.\nБир неча кундан сўнг тартибсизликлар сезиларли даражада пасайди. Аммо 2014 йил 24 ноябрда суд ҳайъати Даррелл Уилсонни далил йўқлиги учун айблашни рад қилганидан кейин вазият яна ёмонлашди. Норозиликлар АҚШнинг бошқа шаҳарларида ҳам бўлиб ўтди. Ўша йилнинг 2 декабрида ғалаёнлар тугади.\nАҚШнинг Мериленд штатидаги Балтимор шаҳрида 2015 йил 25 апрель куни намойишлар ва тартибсизликлар бошланди. Бунга 26 ёшли америкалик қора танли Фредди Грейнинг ўлими сабаб бўлди. У полиция томонидан ҳибсга олинганидан сўнг, олган жароҳатлари туфайли вафот этган эди. Тартибни тиклаш учун АҚШ Миллий гвардияси бўлинмалари Балтиморга юборилди. Тартибсизлик оқибатида 100 га яқин полициячи жароҳат олди, 200 дан ортиқ киши ҳибсга олинди. Норозиликлар АҚШнинг бошқа шаҳарларини ҳам қамраб олди.\nФредди Грейни ҳибсга олишда иштирок этган олтита полициячига қарши айблов эълон қилинди. Полиция ҳайдовчиси иккинчи даражали қотилликда айбланиб, умрбод қамоқ жазосига маҳкум қилинди.\nАҚШ ва Рим Империясининг ўхшаш тақдири\nЮқорида АҚШда ирқчилик сабабли содир бўлган қонли воқеалар билан танишдик. Ҳозирда бўлаётган ҳодисалар ҳам ҳудди шу сценарий бўйича кетмоқда. Лекин, бу галги воқеалар сиёсий таҳлилчиларнинг фикрича, АҚШнинг гегемон сифатидаги сўнгги кунлари эканлигини англатиши мумкин. Бу нима дегани?\nАмерика Қўшма Штатларидаги ғалаёнлар бир нарсага урғу берди: Америка держава сифатида ўлишни бошлади. Украиналик журналист Андрей Головачевнинг фикрича, айни жараёнлар дунёдаги мувозанатни ўзгартиради. Аввалроқ, Европа Иттифоқи расмийси ҳам АҚШнинг гегемонияси тугаб “Осиё асри” бошланганини айтиб ўтган эди. Ҳўш бу қандай юз берди?\nАслида, бу СССР қулаганидан сўнг бошланган. 1991 йилда СССР парчалангандан сўнг, дунёда икки қутблилик ниҳоясига етди. АҚШ сайёрада якка ҳукмрон бўлиб қолди. Энди унга бас келадиган ҳеч бир куч қолмаганди.\nЖурналист Америкада рўй бераётган воқеаларни қадимги Римдаги воқеалар билан таққослайди. Рим ўзининг энг катта душмани Карфагенни мағлубиятга учратгандан сўнг, Ўрта ер денгизида якка ҳукмронга айланди.\nШундан сўнг, Рим деярли чексиз ресурсларга эга бўлишни бошлади. Римнинг ҳарбий ва сиёсий ҳукмронлиги билан таъминланган бундай глобаллашган иқтисодиёт доирасида италиялик ҳунарманд ва деҳқонлар Римнинг ўзида деярли фойдасиз ва рақобатга чидамсиз бўлиб қолишди. Аста-секин уларнинг барчаси банкрот бўлиб, иқтисодий талабга мос келмай қолди. Жамиятда ўрта синф йўқолиб кета бошлади. Кейинчалик жамият аста-секин икки қутбга бўлинди: бир томондан, ҳашамат ва коррупцияга ботган амалдорлар ва зодагонлар, иккинчи томондан, жуда камбағал ва ҳуқуқлари доим поймол бўладиган оддий аҳоли.\nҲукумат бир пайтда ҳам очларга ва ҳам кўнгилочар намойишларга пул ажратиш керак эди. Яъни бир вақтнинг ўзида ҳам камбағалларни ҳам зодагонларни кўнглига қараш керак бўлиб қолди. Бундай тизим барқарор бўла олмади ва тез орада Рим империяси фитналарга берилиб, охир-оқибат парчаланиб кетди. Хулоса: Римнинг ўлимига унинг бутун дунёда тўлиқ ҳукмронлик қилиши сабаб бўлди.\nҲозир Америка билан шунга ўхшаш ҳолат рўй бермоқда. Коммунистик тузум қулаганидан сўнг, Қўшма Штатлар дунё гегемонига айланди. Унинг “мушугини пишт дейдиган” куч қолмади. Улар бутун ер юзини назорат қилишди. Пул дарё каби оқарди, Америка бойликка ботиб, ўз имкониятларидан ташқарида яшай бошлади. Ишлашнинг маъноси йўқ. Барча ишлаб чиқариш Жануби-Шарқий Осиёнинг камбағал мамлакатларига тўғри келди. Камбағал давлатлардан келаётган сув текин хом ашёлар ва қурол савдоси АҚШни қулоғигача бойликка ботирди. Бутун камбағал дунё давлатлари АҚШ учун ишлай бошлади ва ҳамма топган пулларини Америка активларига ўтказишга мажбур бўлди.\nБундай шароитда АҚШда худди Римдагидек вазият пайдо бўлди. Ўрта қатлам деярли йўқола бошлади. Ҳукумат энди ҳам уйсиз ва очларни, ҳам томоша-ю кўнгилхушликларни севувчи бойларни андармон қилиши керак бўлиб қолди. Ҳозирда мамлакатда 50 миллиондан ортиқ одамлар махсус карточкалар орқали ҳукуматдан ёрдам олади. Шу билан бир қаторда дунёнинг кичик ва заиф мамлакатларига қарши ғолибона ҳаво ҳужумлари билан “зодагонларни” кўнглини олишади. Бундай шароитда, дунё ҳукмронлигига эришган жамиятда муқаррар равишда ахлоқий таназзул бошланади.\nАмерикани яна буюк қилиш энди мумкин эмас. Қўшма Штатлардаги кескин фарқ қилувчи икки қатлам ўртасидаги тафовут Миннеаполисда бошланган тартибсизликлар орқали намоён бўлиб қолди. АҚШ ўзини қурол-аслаҳа савдоси билан боқишга эришолмаса, ҳамма нарса охир-оқибат барбод бўлади. Қурол-аслаҳа савдоси учун эса дунёнинг қаеридадир уруш бошланиши керак.\nКоронавирус сўнгги зарба\nТаҳлилчиларнинг фикрича, коронавирус пандемияси Америкага сўнгги зарба бўлиши мумкин. Рим империясини эрамизнинг III асри ўрталарида ва VI асрда рўй берган икки вабо эпидемияси иқтисодий жиҳатдан чўкишига сабабчи бўлгани айтилади.\nКўринишидан воқеалар шу йўналишда ривожланмоқда. Иккинчи чоракда АҚШ ялпи ички маҳсулоти ўсиши 38-42 фоизгача пасайиши кутилмоқда. Бу ХХ асрнинг 30 йилларидаги Буюк депрессия даврида ҳам бўлмаган ҳолат. Расмий маълумотларга кўра, Карантин даврида АҚШда ҳозиргача ишсизлик нафақаси учун 40 миллионга яқин ариза келиб тушган. Одамларда пул қолмаган. Чунки, пул айланмаси катта, иқтисодиёти жадал ривожланган давлатларда маблағ жамғариш кам учрайдиган ҳолат саналади. Ана шундай ҳолатда, коронавирусга қарши жорий қилинган карантиндан чарчаган одамлар ҳозиргидек тартибсизликлар уюштириши яшаш учун курашга ўхшайди. Одамлар ирқчиликка қарши чиқиш фонида дўконларни таламоқда. Озиқ-овқат, кийим-кечак ва бошқа ҳаёт учун зарур бўлган турли буюмлар сотувчи дўконлар намойишчиларнинг биринчи ўлжасига айланмоқда.\nАйни пайтда, Хитой ўз иқтисодиётини 100 фоиз ишга туширган бир вақтда, АҚШ иқтисодиёти атиги 60 фоиз қуввати билан ишлаяпти.\nБу дунёда ҳамма нарса ўткинчи ва ҳамма нарса цикл қонунларига мувофиқ такрорланади. Американинг лидерлиги тугайди. Демак, Хитой даври бошланаётган кўринади.\nШу ўринда Қуръони Каримдаги қуйидаги оят беихтиёр ёдга келади: “Бундай кунларни одамлар орасида айлантириб турамиз”. (Оли Имрон сураси 140-оят)\nАҚШ Қуръон Коронавирус Тартибсизликлар Жорж Флойд Мартин Лютер Кинг Ирқчилик\n17 Сентябрь 14:20 38575\n18 Сентябрь 18:04 37235\n18 Сентябрь 08:06 34429\n18 Сентябрь 20:50 33079\n17 Сентябрь 23:44 28325


12 апрел 2021, Тошкент вақти: 19:11\nСессия кун тартибига 16 та масала киритилган эди. Сессия йиғилиши чоғида бу масалаларнинг иккитаси, яъни Олий Мажлиснинг Инсон ҳуқуқлари бўйича вакили – Омбудсманнинг ҳамда Олий Мажлис ва унинг раҳбариятининг 2000-2004 йиллардаги фаолияти тўғрисидаги масалалар кун тартибидан чиқарилди. Бу масалалар кейинги сессияда муҳокама қилинадиган бўлди.\nҲамкорлик ва икки томонлама манфаатдорлик\nМатбуот анжуманида журналистлар Ислом Каримовга Ўзбекистоннинг Россия билан стратегик шериклиги тўғрисида савол берди. Бу саволга жавоб қайтарар экан, Президент икки мамлакат ўртасида бир неча юз йиллик иқтисодий ва маданий ҳамкорлик борлигига урғу берди. Унинг айтишича, Чор Россияси ва собиқ иттифоқ даврида Ўзбекистонга фақат хомашё базаси сифатида қараб келинган. Шўролар замонида халқ истеъмоли молларининг 80 фоизи бошқа республикалардан, хусусан, Россиядан келтирилган.\n“Биз янги шароитларда ривожланишга ҳаракат қиляпмиз. Ўзбекистонга нисбатан илгариги муносабат энди бизга тўғри келмайди. Ўзбекистонни, энг аввало, ўз халқи манфаатларини ўйлаётган тенг ҳуқуқли ҳамкор сифатида кўриш керак. Биз мамлакатнинг илгаригидек хомашё базаси сифатида қолишини истамаймиз. Ҳар қандай ҳамкорлик икки томонлама манфаатдорлик нуқтаи назаридан бўлиши лозим”, деди И.Каримов.\n“Ҳизб ут-таҳрир” ва қўзичоқ\nМатбуот анжуманида Ўзбекистон ва Европа Иттифоқининг экстремизмга қарши курашдаги ҳамкорлиги тўғрисида савол берилди.\nИслом Каримовнинг таъкидлашича, 11 сентябрь воқеаларига қадар Европанинг бир қанча давлатлари Афғонистонни Марказий Осиёнинг муаммоси деб билган. Ҳозир ҳам мазкур қитъанинг баъзи мамлакатлари терроризм раҳнамоларига жой бермоқда.\n“Мисол учун Лондонни олайлик. Бу ерда “Ҳизб ут-таҳрир” қароргоҳи бор. Ҳизбчилар у ерда бемалол фаолият юргизади, пул йиғади, адвокатлар ёллайди, ўқитади... Газеталарга мақолалар беради. Гўёки “Ҳизб ут-таҳрир” оддий, ҳеч кимга зарари тегмайдиган қўзичоқдек. Нега унда “Ҳизб ут-таҳрир” Германияда тақиқланган? Европа Иттифоқи давлатлари бир жойда тўпланиб, бу борада бир хулосага келса яхши бўлар эди”, деди Ўзбекистон раҳбари.\nМарказий Осиёда виза муаммоси\nМарказий Осиё ҳамкорлиги ташкилоти тузилгани минтақа аҳолиси қалбига илиқлик олиб кирган эди. Лекин халқларнинг борди-келдисига ҳунузгача тўсқин бўлаётган виза тартибини енгиллаштириш ёки бекор қилиш бўйича бирор чоралар кўриляптими?\n“Озодлик” мухбирининг ушбу саволига Ислом Каримов қуйидача жавоб берди:\n“Бу савол жиддий ва ўринли. Раҳбарлар (Марказий Осиё давлатлари етакчилари) кўп-кўп учрашади, бир-бири билан ачомлашиб, бир-бирининг оғзидан ўпади. Бу каби тадбирлар одамларни қувонтириши мумкин, аммо вақти келганда жонига тегади. Бу учрашувлар менга, оиламга фойда келтиряптими, деган саволлар пайдо бўлгач, жонига тегиши табиий ҳол. Минг афсуски, бу масалалар бўйича биз ваъдалар берамиз, баландпарвоз гапларни гапирамиз, ҳужжатларга имзо чекишга ҳам тайёрмиз. Лекин амалда зиммага олинган мажбуриятлар бажарилмаётир”.\nПрезидентнинг сўзларига қараганда, террорчиларнинг чегаралардан ўтмаслигини таъминлаш фақат Ўзбекистоннинг вазифаси эмас. Балки Марказий Осиёнинг барча давлатлари бу муаммога жиддий эътибор қаратиши керак. Хусусан, диний экстремистлар халифалик тузмоқчи бўлган Фарғона водийсида нафақат Ўзбекистоннинг, балки Қирғизистон ва Тожикистоннинг ҳам вилоятлари жойлашган. Экстремистлар водийнинг фақат Ўзбекистонга тегишли қисмини эмас, балки қўшни мамлакатларга қарашли ҳудудларини ҳам кўзлаётганини назардан қочирмаслик керак.


Россияда коронавирус қурбонлари 100 минг нафардан ошди - 04.04.2021, Sputnik Ўзбекистон\nТОШКЕНТ, 4 апр — Sputnik. Кеча Россияда яна 8817 кишида коронавирус аниқланди. Бу ҳақда Москва тезкор штаби хабар қилди.\nТОШКЕНТ, 4 апр — Sputnik. Кеча Россияда яна 8817 кишида коронавирус аниқланди. Бу ҳақда Москва тезкор штаби хабар қилди. Энг кўп Москва (1901), Санкт-Петербург (711) ва Москва вилоятида (598) қайд этилган. Шунингдек, кеча Россия бўйлаб 357 нафар коронавирус беморлари вафот этган. Шу тариқа қурбонлар сони 100 374 нафарга етган.Россияда пандемия бошланган буён жами 4 580 894 киши касалланган. Шулардан 4 204 081 нафари соғайиб кетган.\nроссия, covid-19 умумжаҳон пандемияси\nКеча Россия бўйлаб 357 нафар коронавирус беморлари вафот этган. Шу тариқа қурбонлар сони 100 374 нафарга етган.\nЭнг кўп Москва (1901), Санкт-Петербург (711) ва Москва вилоятида (598) қайд этилган.\nШунингдек, кеча Россия бўйлаб 357 нафар коронавирус беморлари вафот этган. Шу тариқа қурбонлар сони 100 374 нафарга етган.\nРоссияда пандемия бошланган буён жами 4 580 894 киши касалланган. Шулардан 4 204 081 нафари соғайиб кетган.


Сайловда Карзай ғалаба қилиши мумкин\nАфғонистонда раҳбари Ҳамид Карзай президентликка номзодлар орасида энг кўп аҳоли қўллаб - қувватловига эга.\nАмериканинг "Glevum Associates" ижтимоий сўров маркази ўтказган сўров натижаларига кўра, Карзай мамлакатда ўтказилажак сайловда овоз беришда қатнашиши мумкин сайловчиларнинг 45 фоизи қўллаб қувватловини қозониши мумкин.\nИккинчи ўринда Афғонистоннинг собиқ ташқи ишлар вазири доктор Абдулло Абдулло турибди. Сўров натижалари собиқ вазир учун сайловчиларнинг 25 фоизи овоз бериши эҳтимолини кўрсатмоқда.\nАфғонситонда президентлик сайловлари 20 август кунига белгиланган. Бирлашган Миллатлар Ташкилотига кўра, Афғонистондаги зўравонликлар келаси ҳафтага белгиланган сайловларни хавф остига қўймоқда. Ташкилот зўравонликлар боис кўп сонли одам овоз беришга чиқмаслиги мумкинлиги ҳақда огоҳлантирди.


Қозоғистонда ёғган кучли дўл экинларга зиён етказди (фото ва видео) / Ўзбекистон янгиликлари, энг сўнгги хабарлар\nҚозоғистонда ёғган кучли дўл экинларга зиён етказди (фото ва видео)\n12 июл 2017, 16:18 28715 кўрилди\n11 июль куни Қозоғистоннинг Уральск шаҳри атрофидаги ҳудудларга қаттиқ дўл ёғди. Дўл соат 18:30 ларда бошланиб, бир соатдан ортиқ вақт давом этган. Бу ҳақда сайти today.kz сайти хабар берган.\nДўлнинг қалин муз бўлаклари ер юзасини бутунлай қоплагани боис маҳаллий аҳоли экинлардан ва ҳосилсиз қолишдан хавотирда. Интернет фойдаланувчилари ёзнинг қоқ ўртасида келган қиш манзараларини сурат ва видеоларга олиб, тармоқларга жойлашмоқда. Улардан бири ўз томорқасидаги ҳолатни видеога олган ва унинг айтишича, экинларнинг бари муз остида қолган, барглари буткул тўкилган.\nҚозоғистон гидрометеорология марказидан хабар беришларича, эртага, 13 июль куни ҳам Остона ва Акмолинск вилоятларида кучли ёмғир, дўл ёғиши ва шамол бўлиши кутилмоқда.\nШавкат Мирзиёев Остона шаҳрига жўнаб кетди\n"Евразия" кинофестивалининг махсус секциясида "Назира" бадиий фильми намойиш этилади\nФото, видео: Қозоғистонда қор ёғди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Эркаклар аёллардан нима истайди?\t12:05, 19 июль\tЭркаклардан аслида аёллардан нима исташи ҳақида ўтказилган сўровнома натижаларини кўриб, “lady.mail.ru” нашри сизни бу натижалар билан таништиришга қарор қилди. Чунки улар лаззатли таомлар, дазмолланган кийим-кечакдан кўра оддийгина инсоний муносабатларни биринчи ўринга қўйишган. Қўллаб-қувватлашни билиш\nЖуфтлик бир-бири билан ҳамма томонлама, шу жумладан билим доираси ҳам мос бўлиши, гаплашиш учун мавзулари бўлиши лозим. Инсон хоҳ эркакдир, хоҳ аёлдир ўз устида ишлаши, билимини ошириб бориши керак. Донолик\nЭркак ва аёл қизиқишлари бир-бирига мос келмаса, бу жуда қийин масаладир. Кундалик машғулотлар ичидан ҳеч бўлмаса, 2-3 таси бир-бирига тўғри келиши лозим. Эркакнинг яқинларига ёқишни билиш Аёл эркакнинг яқинларига ёқиши ҳам катта аҳамиятга эга. У атрофдагиларга ёқса-ю, аммо турмуш ўртоғининг яқинларига ёқмаса, ўртада эркак қийналади. Шунинг учун аёл бор маҳоратини ишга солиб, эрининг қариндошларига ёқишга ҳаракат қилиши лозим.\nМавзуга қайтиб: жувонга ошиқ йигитлар\tРашкнинг сабабини аниқлаб, давосини топишнинг 5 чораси\tФарҳод Алимов Райҳон билан турмуш қурганидан сўнг илк марта интервью берди\t84 ёшли миллиардер 26 ёшли рафиқаси билан ажрашди\t«Эримнинг ўлимига ўзим айбдорман»\tНогиронлиги учун рафиқаси ташлаб кетса-да, у таслим бўлмади\tОтправить


Ўзбекистон, намоз ўқигани учун мукофот қамоқ « Ўзбекистон Халқ Ҳаракати\nЎзбекистон, намоз ўқигани учун мукофот қамоқ\n07 February 2014 - 10:10\nБу кун мусулмонга чўғ бўлди иймон,\nЯқинлар юз буриб имтихон хижрон\nЎз эътиқодида сабр билан, собитқадамлик билан харакат қилиш, Аллоҳнинг айрим бандаларигагина насиб қилар экан. Буларнинг эътиқодларида маҳкам туришлари кимларгадир амалларда адашиш, яқинларидан воз кечиш, ортиқча торлик, ёки етиб бўлмас орзуларга интилиш бўлиб туюлса, яна кимларга бу мисли кўрилмаган, сахобаларнинг йўлларига эргашган инсонларнинг қахрамонлиги дея қабул қилинар экан. У инсонларга эса бу бахоларнинг заррача аҳамияти бўлмай, улар ўзларининг Хожалари бўлмиш Аллоҳ Таъолонинг розилигига эришишни ўзлари учун олий ғоя деб белгилаб, мана шу ғояга етиш йўлидаги харакатларини заррача сустлаштирмай давом этар эканлар.\nМана бир неча йилдирки, Ўзбекистон қамоқхоналари мусулмонларнинг эътиқодларини синаб, имтихон қилиш майдонига айланган. Инсонийликдан йироқ бўлган жазолашлар натижасида қанча – қанча қаҳрамонлар шаҳид бўлдилар, яна қанчалари бу мақомга эришишни кутмоқдалар. Лекин бу жазолар уларнинг иймонларини янада мукаммаллашишига сабаб бўлиб, аксинча жазоловчилар учун қарши хужжатларнинг кўпайишига олиб келмоқда. Хар ишнинг хисоби бор дерлар, албатта бу зулмкорлар, Аллоҳнинг буюрган амалларидан тўсиб, иймонли бандаларни, эътиқодлари сабабидан жазолаётганликлари учун жавоб берадилар.\nБахтсиз воқеа сабаб Ўзбекистон қамоқхонасида бўлиб қайтган бир аёлнинг у ердаги муслималарга нисбатан қилинаётган муносабатларидан, зулмларидан таъсирланиб, кўзларидан ёш билан айтиб берган воқеаларини сизларга маълум қилишга харакат қилдик.\nЎзбекистон қамоқхоналарида мазлум мусулмонларга нисбатан қилинаётган зулм, азоб-уқубатлар, муслима аёлларнинг хўрланиб қийноққа солинаётгани хақидаги хабарлар ва мақолалар омма эътиборига хавола қилинар экан, айрим инсонлар бу хабарларни ёлғон деб хисоблашлари ёки демократик давлатда инсон хуқуқи кафолатланади, намоз ўқигани учун хечким жазоланмайди дея даъво қилишларининг гувоҳи бўлиш мумкин. Табиийки, мен ҳам бундай холатларни ўз кўзим билан кўриб гувоҳи бўлмаганимга қадар шундай фикрда эдим. Мен ишдаги хато ва камчиликларим туфайли бир муддат токи ишим кўрилиб суддан озод этилгунимга қадар Бухоро турмасида бўлдим. Бу вақтда Эшонқулов муассаса рахбари эди. Мен бу ерда хар хил аёлларни, жумладан диндорлиги сабаб қамалган хижоблик аёлларни ҳам кўрдим. Турмада уларга жуда ёмон муомала қилинардики бошқа сабаб билан қамалганлар бундан мустасно эди. Бу ерда диний эътиқоди сабаб қамалган аёллар тарбияси билан Бахриддин исмли киши шуғулланар, у аёлларни хар куни навбати билан олиб чиқиб урарди. Аёллар бир аҳволда хонага қайтиб келишарди. Муслималар орасида Адолат исмли аёл бўлиб, бир сафар у Бахриддиннинг тарбиявий соатидан қайтгач уни таниёлмадик. У ўлгудай калтакланган, кейин сочи қирқиб олинган, кўйлагини енги ва этаги калта қилиб кесиб ташланганди. Бу аёллар намоз ўқишига рухсат берилмас, биргина намози учун қаттиқ жазоланар эди. Бу ерда уларни хатти-харакатини назорат қилиб, кузатиб туриш учун махбус аёллардан баъзилари шу ишга тайинланган. Булардан, никохсиз фарзанд кўриб ўз айбини ёпиш учун ўзи туққан чақалоғини кўмиб ўлдирган Асал исмли аёл ва янгасига адовати туфайли вахшийларча янгаси билан 3 та боласини устидан уйига қулфлаб ўт қўйиб юборган Шохиста ва шу каби золим берахм аёллар бундай топшириқларни аъло даражада бажарар, хоҳлаганларича калтаклаб туришарди. Бу турмада муслима аёлларга хар куни эрталаб Ўзбекистон мадхияси мажбуран айттирилади ва буни Эшонқулов ўзи назорат қилади. Бош тортганларни эса унинг ўзи жазолайди. Бу ерда диндор аёллар ўзаро гаплашишлари ҳам таъқиқланган бўлиб, агар бунга ўхшаш тартиблар бузиладиган бўлса хлорланган, нафасни қисадиган махсус хонага қамаб қўйилади. Муслималар орасидаги Зохида исмли аёл, хомиладор бўлсада, у ҳам аямай жазоланар эди. У суди арафасида фарзандли бўлди. Унинг айтишича хатто туғруқ пайтида ҳам қўриқчи йигит уни туғруқ столига кўлидан кишанлаб, ўзи эшик ортига чиқиб турган.\nЭй мусулмон халқи! Бу тузум иймонли мусулмонларни ўзига душман деб билди, лекин сиз учун бу ожиза муслима ва шаҳид мусулмонлар биродарингиз эмасмиди?! Тузум бошлиқлари уларни жиноятчи деб айтишса, улар жиноятчи бўлиб қолаверадими, сиз уларни химоя қилишингиз керак эмасмиди?! Асли жиноятчилар шу бошлиқларнинг ўзи, улар Аллоҳнинг хукмларига қарши чиқмоқдалар, исён қилмоқдалар, хатто ўзлари қабул қилган қонунларга ҳам амал қилаётганлари йўқ. Сизлар эса шундай вахший жиноятчиларга ўз биродарларингизни жазолашлари учун индамай қараб турибсизлар. Ахир мусулмон бундай бўлмайдику. Аллоҳдан қўрқинг, Аллоҳга тавба қилиб, Аллоҳнинг хукмларига итоат қилинг ва биродарларингизни химоя қилинг!!!\nБағримга босгандим севинч кунларда.\nБиродарим дея қўл бериб унга,\nБугун менсиз , ташвиш унинг бошида.\nАллоҳ, қандай жавоб берарман бунга?!


Ucell компанияси мобил алоқанинг нозик сирларини очди\nUcell компанияси мобил алоқанинг нозик сирларини...\n02.12.2019 14:47 0 4898\nҲар куни юзлаб миллион одамлар мобил алоқадан фойдаланади, аммо улардан саноқлиси алоқа қандай таъминланиши ҳақида ўйлаб кўради. Камдан-кам мижоз бу жараён қанчалик мушкул эканлигини билади. Ucell компанияси асосий (база) станцияси ўрнатилиши ва ишлашининг барча нозик жиҳатлари ҳақида айтиб беришга қарор қилди.\nАсосий станция мобил тармоқнинг энг муҳим қисмидир. У радио сигнални қабул қилиб, бир абонентдан иккинчисига узатувчи радио ускуналари мажмуасидир.\nКўпчилик янги станцияни ишга тушириш уч босқичидан: «қурилмани олдик — ўрнатдик — ишга туширдик»дан иборат деб ўйлайди. Бироқ, вазият бу каби оддий эмас. База станциясини, ўзгача айтганда, сайт (база станцияси)ни ўрнатишда антенналарнинг жойлашиши ва баландлигини танлашдан бошлаб, то кўплаб инспекциялар томонидан рухсат олиш каби омиллар ҳисобга олинади. Шу сабабли битта лойиҳани амалга ошириш учун юзлаб ходимларнинг, ўртача ҳисобда ўн икки ойлик меҳнати талаб этилади.\nКелинг, биргаликда асосий станцияси қандай қурилишини ўрганиб чиқамиз.\nМуаммолар содир бўлиши мумкин жойлар\nҲикоя сайтларни қидириш босқичидан бошланади. Муаммоли жойлар таҳлил қилиниб, маълумот тўпланади. Техник гуруҳ бир йил давомида нечта база станцияси ва улар қаерда ишга туширилиши ҳақида белгиланган режани ишлаб чиқади.\nЭмил Куртназаров, «Ucell-Самарқанд» минтақавий бўлимининг бош муҳандиси:\n— Яқиндан бошлаб мижозлар билан бевосита ишлашни бошладик, хусусан, мурожаат сабабларини аниқлаш учун тўғридан-тўғри учрашувлар ўтказяпмиз. Асосан, шикоятлар деярли мобил алоқа мавжуд бўлмаган ҳудудларда яшайдиган абонентлардан келиб тушади. Биз ушбу йўналишларни қамров тармоғимизни кенгайтириш режаларига қўшамиз. Жорий йилнинг октябр ойида 4G тармоғининг қамрови анча кенгайди: 32 янги асосий станция ўрнатилиб, фойдаланишга топширилди.\nЛойиҳани ишлаб чиқиш\nТахминий жойлашув аниқлангандан сўнг, техник гуруҳ у ерга йўл олади. География, иқлим шароити, аҳоли турар жойларидан узоқлиги, сейсмик ва минтақанинг бошқа муҳим жиҳатлари батафсил ўрганиб чиқилади. Муҳокама учун лойиҳа тақдимоти тайёрланади. Лойиҳа фақатгина кенгашнинг барча аъзолари томонидан маъқулланганидан сўнг Site Acquisition Group (сайтни сотиб олиш гуруҳи)га ўтади.\nЭлбек Аҳмедбеков, объектларни легаллаштириш гуруҳи мутахассиси:\n— Замонавий база станциялари анча ихчамдир. Катта шаҳарларда, улар ҳатто антенна устунларига, биноларнинг томларига ўрнатилиши мумкин. Бироқ, шаҳарлар ташқарисида индивидуал база станциялар қатори биринчи ўринга чиқади. Уларнинг қамров доирасини ошириш учун баланд устунлар қурилади. Бундай режаларни амалга ошириш жараёнида муҳандислик қийинчиликлари бошланади.\nSite Acquisition Group ким?\nSite Acquisition Group гуруҳи (қисқачаси SAG)сайтларни сотиб олиш ва лойиҳалаш билан шуғулланади. Уларга бўлажак база станцияси жойлашуви тўғрисида маълумот берилади. Гуруҳнинг асосий вазифаси сайтга мос майдонни аниқлаш. Одатда ер майдони бир неча йилга ижарага олинади. SAG ижарачилар билан музокаралар олиб боради, мулк ҳуқуқини тасдиқлайди ва ерга эгалик қилиш билан боғлиқ барча масалаларни назорат қилади. Кейинги босқич учун жойнинг панорамали расмларини тайёрлайди.\nNetwork Plan келажакдаги станциянинг асоси ёки қалинлиги 10 см бўлган ҳужжатлар папкаси. Режа антенна мажмуаси тузилишининг кўплаб параметрларини: унинг объектдаги жойлашиши, умумий ўлчамлари, айланиш нуқталарининг жойлашиши, қуввати ва ҳоказо, жиҳозларнинг бўёғига қадар батафсил маълумотни топишингиз мумкин.\nАнтенналар электромагнит нурланиш манбаи бўлганлиги сабабли улар учун бир қатор қурилиш ва хавфсизлик қоидалари мавжуд. Шу сабаб папкага қуйидаги ҳужжатлар ҳам бириктирилади:\nСтанциянинг хавфсизлиги тўғрисида санитария-эпидемиология хулосаси;\n«Ўзбекистон ҳаво йўллари» авиакомпанияси билан баландликларни мувофиқлаштириш;\nСтанция қурилиши учун Электромагнит мослашув марказининг рухсатномаси.\nМана энди энг қизиқарли сониялар бошланади. Ишчилар пойдеворни тўлдирадилар. Хавфсизлик ва ишончлилик нафақат ўрнатиш пайтида, балки кейинги хизмат кўрсатиш вақтида ҳам энг асосий омиллар қаторида. Ушбу босқичда кўп нарса дизайнерлар, монтажчилар ва қурувчиларнинг маҳоратига боғлиқ.\nДмитрий Габдурахманов, тармоқни ривожлантириш бўйича лойиҳаларни мувофиқлаштириш гуруҳи мутахассиси:\n– Қурилиш тугаллангач, станцияда уч ой давомида синов ишлари олиб борилади. Шу вақт ичида биз барча жиҳозларни тўлиқ синовдан ўтказишимиз керак. Частоталар, қувват ва бошқа шу каби ўлчамларни синаш ва созлаш амалга оширилади. База станцияси компания тармоғига бирлаштирилади. Қабул қилиш жараёнидан ўтади.\nБаъзида маҳаллий аҳолининг тушунмовчилигига дуч келамиз. Одамлар нурланишдан қўрқади. Шуни айтиш керакки, нурланиш ҳар қандай ускунадан тарқайди, шу жумладан уяли телефонлардан ҳам. Бугунги кунда одамлар деярли улар билан бир зумга ҳам ажралмайдилар. Белгиланган санитария меъёрларига кўра, таянч станция давлат санитария хавфсизлиги стандартларига жавоб бериши керак. Ўзбекистонда санитария-эпидемиология хизмати стандартлари дунёдаги энг қатъий стандартлардан бири ҳисобланади. Масалан, Россияда электромагнит нурланиш даражаси бўйича санитария меъёрлари бизнинг мамлакатимизга қараганда тўрт баравар юқори. Шундай экан, қурилган станция аҳоли учун хавсиз ишлашига ишонч ҳосил қилишингиз мумкин.\nБарча қабул ва синовлардан сўнг, актлар имзоланиб, ниҳоят уяли алоқа база станцияси фойдаланишга топширилади. Асосий станция телефонингизда яқинларингизнинг овозини эшитишингиз, телеграмга «салом» дея ёзишингиз, фейсбукда дўстларингизга селфи улашишингиз ва ушбу фойдали мақолани ўқиб чишингиз учун ишлаб, радио сигналларни қабул қила бошлайди.\nреклама компания мобил алоқа Ucell база станциялари\nТехнология 25/06, 13:36\nUcell абонентларни огоҳликка чақирди\nЖамият 16/06, 22:11\nБешариқлик фуқаро жекпотда «Lacetti» ютди